**Projektas**

**LIETUVOS RESPUBLIKOS ekonomikos ir inovacijų MINISTRAS**

**ĮSAKYMAS**

**dėl 2014–2020 mETŲ europos sąjungos fondų investicijų veiksmų programos 1 prioriteto „mokslinių tyrimų, eksperimentinės plėtros ir inovacijų skatinimas“ priemonės NR. 01.2.1-LVPA-K-823 „SMARTINVEST LT+“ projektų finansavimo sąlygų aprašo nr. 2 patvirtinimo**

2021 m. d. Nr. 4-

Vilnius

Vadovaudamasis Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų investicijų veiksmų programą ir rengiantis įgyvendinti 2021–2027 metų Europos Sąjungos fondų investicijų programą, taisyklių, patvirtintų Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų investicijų veiksmų programą ir rengiantis įgyvendinti 2021–2027 metų Europos Sąjungos fondų investicijų programą“, 6.2.7 papunkčiu,

t v i r t i n u 2014–2020 metų Europos Sąjungos fondų investicijų veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ priemonės Nr. 01.2.1-LVPA-K-823 „SmartInvest LT+“ projektų finansavimo sąlygų aprašą Nr. 2 (pridedama).

Ekonomikos ir inovacijų ministras

Parengė

Ekonomikos ir inovacijų ministerijos

Europos Sąjungos investicijų koordinavimo departamento

Europos Sąjungos investicijų planavimo skyriaus

vyriausioji specialistė

Agnė Petrauskaitė

PATVIRTINTA

Lietuvos Respublikos ekonomikos ir inovacijų ministro

2021 m. d. įsakymu Nr. 4-

**2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 1 prioriteto „mokslinių tyrimų, eksperimentinės plėtros ir inovacijų skatinimas“ priemonės NR. 01.2.1-LVPA-K-823 „SMARTINVEST LT+“ PROJEKTŲ FINANSAVIMO SĄLYGŲ APRAŠAS NR. 2**

**I SKYRIUS**

**BENDROSIOS NUOSTATOS**

1. 2014–2020 metų Europos Sąjungos fondų investicijų veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ priemonės Nr. 01.2.1-LVPA-K-823 „SmartInvest LT+“ projektų finansavimo sąlygų aprašas Nr. 2 (toliau – Aprašas) nustato reikalavimus, kuriais turi vadovautis pareiškėjai, rengdami ir teikdami paraiškas finansuoti iš Europos Sąjungos struktūrinių fondų lėšų bendrai finansuojamus projektus (toliau – paraiška) pagal 2014–2020 metų Europos Sąjungos fondų investicijų veiksmų programos, patvirtintos Europos Komisijos 2014 m. rugsėjo 8  d. įgyvendinimo sprendimu, kuriuo patvirtinami tam tikri „2014–2020 metų Europos Sąjungos fondų investicijų veiksmų programos“ elementai, kad, siekiant investicijų į ekonomikos augimą ir darbo vietų kūrimą tikslo, iš Europos regioninės plėtros fondo, Sanglaudos fondo, Europos socialinio fondo ir specialaus asignavimo Jaunimo užimtumo iniciatyvai būtų teikiama parama Lietuvos Respublikai (apie nurodytą sprendimą Europos Komisija pranešė dokumentu Nr. C(2014)6397), 1 prioriteto „Mokslinių tyrimų, eksperimentinės plėtros ir inovacijų skatinimas“ priemonės Nr. 01.2.1-LVPA-K-823 „SmartInvest LT+“ (toliau – Priemonė) finansuojamas veiklas, iš Europos Sąjungos struktūrinių fondų lėšų bendrai finansuojamų projektų (toliau – projektai) vykdytojai, įgyvendindami pagal Aprašą finansuojamus projektus, taip pat institucijos, atliekančios paraiškų vertinimą, atranką ir projektų įgyvendinimo priežiūrą.

2. Aprašas yra parengtas atsižvelgiant į:

2.1. 2014–2020 m. Europos Sąjungos struktūrinių fondų investicijų veiksmų programos prioriteto įgyvendinimo priemonių įgyvendinimo planą, patvirtintą Lietuvos Respublikos ūkio ministro 2014 m. gruodžio 19 d. įsakymu Nr. 4-933 „Dėl 2014–2020 m. Europos Sąjungos fondų investicijų veiksmų programos prioriteto įgyvendinimo priemonių įgyvendinimo plano ir Nacionalinių rodiklių skaičiavimo aprašo patvirtinimo“ (toliau – Priemonių įgyvendinimo planas);

2.2. Projektų administravimo ir finansavimo taisykles, patvirtintas Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“ (toliau – Projektų taisyklės);

2.3. 2014 m. birželio 17 d. Komisijos reglamentą (ES) Nr. 651/2014, kuriuo tam tikrų kategorijų pagalba skelbiama suderinama su vidaus rinka taikant Sutarties 107 ir 108 straipsnius, su paskutiniais pakeitimais, padarytais 2020 m. liepos 2 d. Komisijos reglamentu (ES) Nr. 2020/972;

2.4. 2013 m. gruodžio 18 d. Komisijos reglamentą (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo *de minimis* pagalbai (toliau – *de minimis* reglamentas) su paskutiniais pakeitimais, padarytais 2020 m. liepos 2 d. Komisijos reglamentu (ES) 2020/972;

2.5. Lietuvos Respublikos ekonomikos ir inovacijų ministro valdymo sričių 2021–2023 metų strateginį veiklos planą, patvirtintą Lietuvos Respublikos ekonomikos ir inovacijų ministro 2021 m. kovo 23 d. įsakymu Nr. 4-217 „Dėl Lietuvos Respublikos ekonomikos ir inovacijų ministro valdymo sričių 2021–2023 metų strateginio veiklos plano patvirtinimo“ (toliau – 2021–2023 metų strateginis veiklos planas);

2.6. 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašą, patvirtintą Lietuvos Respublikos finansų ministro 2014 m. gruodžio 30 d. įsakymu Nr. 1K-499 „Dėl 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašo patvirtinimo“ (toliau – Veiksmų programos stebėsenos rodiklių skaičiavimo aprašas);

2.7. Rekomendacijas dėl projektų išlaidų atitikties Europos Sąjungos struktūrinių fondų reikalavimams, patvirtintas Žmogiškųjų išteklių plėtros veiksmų programos, Ekonomikos augimo veiksmų programos, Sanglaudos skatinimo veiksmų programos ir 2014–2020 metų Europos Sąjungos fondų investicijų veiksmų programos valdymo komitetų 2014 m. liepos 4 d. protokolu Nr. 34 (su vėlesniais pakeitimais) ir paskelbtas Europos Sąjungos (toliau – ES) struktūrinių fondų svetainėje www.esinvesticijos.lt (toliau – Rekomendacijos dėl projektų išlaidų atitikties Europos Sąjungos struktūrinių fondų reikalavimams).

3. Apraše vartojamos sąvokos suprantamos taip, kaip jos apibrėžtos Aprašo 2 punkte nurodytuose teisės aktuose ir dokumentuose, Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų veiksmų programą ir rengiantis įgyvendinti 2021–2027 metų Europos Sąjungos fondų investicijų programą, taisyklėse, patvirtintose Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų investicijų veiksmų programą ir rengiantis įgyvendinti 2021–2027 metų Europos Sąjungos fondų investicijų programą“, ir 2014–2020 metų Europos Sąjungos fondų investicijų veiksmų programos administravimo taisyklėse, patvirtintose Lietuvos Respublikos Vyriausybės 2014 m. spalio 3 d. nutarimu Nr. 1090 „Dėl 2014–2020 metų Europos Sąjungos fondų investicijų veiksmų programos administravimo taisyklių patvirtinimo“.

4. Apraše vartojamos kitos sąvokos:

4.1. **Didelė įmonė**– juridinis asmuo, neatitinkantis labai mažos įmonės, mažos įmonės arba vidutinės įmonės apibrėžimo, pateikto Lietuvos Respublikos smulkiojo ir vidutinio verslo plėtros įstatyme.

4.2. **Eksperimentinė plėtra** –atitinka bandomosios taikomosios veiklos sąvoką, kuri apibrėžta Bendrojo bendrosios išimties reglamento 2 straipsnio 86 punkte.

.

4.3. **Įmonių grupė** – kaip ši sąvoka apibrėžta Lietuvos Respublikos įmonių grupių konsoliduotosios finansinės atskaitomybės įstatyme.

4.4. **Labai maža įmonė** – kaip ši sąvoka apibrėžta Smulkiojo ir vidutinio verslo plėtros įstatyme.

4.5. **Lemiama įtaka** – kaip ši sąvoka apibrėžta Lietuvos Respublikos konkurencijos įstatyme.

4.6. **Mokslo ir studijų institucija** – juridinis asmuo, kurio pagrindinė veikla – studijų vykdymas ir su studijomis susijusi veikla ir (arba) moksliniai tyrimai ir (arba) eksperimentinė plėtra (toliau – MTEP).

4.7. **Maža įmonė** – kaip ši sąvoka apibrėžta Smulkiojo ir vidutinio verslo plėtros įstatyme.

4.8. **Moksliniai tyrimai** – atitinka pramoninių tyrimų sąvoką, kuri apibrėžta Bendrojo bendrosios išimties reglamento 2 straipsnio 85 punkte.

4.9. **Mokslinių tyrimų ir (ar) eksperimentinės plėtros ir inovacijų infrastruktūra**   
(toliau – MTEPI infrastruktūra) – moksliniams tyrimams ir (arba) eksperimentinei plėtrai vykdyti reikalinga infrastruktūra, įskaitant gerosios gamybos praktikos reikalavimus atitinkančias patalpas, kaip nurodyta atitinkamos srities gerosios gamybos praktikos vadove (toks vadovas turi būti viešai prieinamas, pvz., paskelbtas interneto svetainėse), bei gerosios laboratorijos praktikos reikalavimus (tokie reikalavimai turi būti viešai prieinami, pvz., paskelbti interneto svetainėse) atitinkančias patalpas, būtinas minėtoms veikloms vykdyti. Jei nėra nusistovėjusios gerosios gamybos praktikos ar gerosios laboratorijos praktikos, gali būti atsižvelgta į projektu kuriamos infrastruktūros specifiškumą, pvz., labai aukšti patalpų švaros, vibracijos ar panašūs reikalavimai paprastai būdingi tik aukštųjų technologijų įmonėms.

4.10. **Pradinė investicija** – kaip ši sąvoka apibrėžta Bendrojo bendrosios išimties reglamento 2 straipsnio 49 punkto a papunktyje.

4.11. **Savarankiška įmonė** – kaip ši sąvoka apibrėžta Smulkiojo ir vidutinio verslo plėtros įstatyme.

4.12. **Sunkumų patirianti įmonė** – kaip ši sąvoka apibrėžta Bendrojo bendrosios išimties reglamento 2 straipsnio 18 punkte.

4.13. **Užsienio investuotojas (investuotojas)** **arba (įmonė)** – užsienio juridiniai ir (ar) fiziniai asmenys, kurie investavimą Lietuvos Respublikoje reguliuojančių teisės aktų nustatyta tvarka investuoja nuosavą, skolintą ar patikėjimo teise valdomą ir naudojamą turtą.

4.14. **Valstybės pagalbos gavėjas** – ūkio subjektas, kuriam suteikta valstybės pagalba.

4.15. **Veiksmingas bendradarbiavimas** –kaip ši sąvoka apibrėžta Bendrojo bendrosios išimties reglamento 2 straipsnio 90 punkte.

4.16. **Vidutinė įmonė** – kaip ši sąvoka apibrėžta Smulkiojo ir vidutinio verslo plėtros įstatyme.

5. Priemonės įgyvendinimą administruoja Lietuvos Respublikos ekonomikos ir inovacijų ministerija (toliau – Ministerija) ir viešoji Lietuvos verslo paramos agentūra (toliau – įgyvendinančioji institucija).

6. Pagal Priemonę teikiamo finansavimo forma – negrąžinamoji subsidija*.*

7. Projektų atranka pagal Priemonę bus atliekama projektų konkurso vienu etapu būdu.

8. Pagal Aprašą projektams įgyvendinti numatoma skirti iki 20 000 000 Eur (dvidešimt milijonų eurų) ES struktūrinių fondų (Europos regioninės plėtros fondo) lėšų, galimų išmokėti viršijant 2014–2020 metų Europos Sąjungos fondų investicijų veiksmų programos priede, patvirtintame Lietuvos Respublikos Vyriausybės 2014 m. lapkričio 26 d. nutarimu Nr. 1326   
„Dėl 2014–2020 metų Europos Sąjungos fondų investicijų veiksmų programos priedo patvirtinimo“ (toliau – Nutarimas Nr. 1326), numatytas lėšas, vadovaujantis Nutarimo Nr. 1326 9 punkto lentele.

Priimdama sprendimą dėl projektų finansavimo Ministerija turi teisę kvietimui skirtą sumą padidinti, neviršydama Priemonių įgyvendinimo plane nurodytos Priemonei skirtos lėšų sumos ir nepažeisdama teisėtų pareiškėjų lūkesčių.

9. Priemonės tikslas – pritraukti į Lietuvos Respubliką mokslinių tyrimų ir (ar) eksperimentinės plėtros ir inovacijų (toliau – MTEPI) srities užsienio investicijų pagal Prioritetinių mokslinių tyrimų ir eksperimentinės plėtros ir inovacijų raidos (sumaniosios specializacijos) prioritetų įgyvendinimo programoje, patvirtintoje Lietuvos Respublikos Vyriausybės 2014 m. balandžio 30 d. nutarimu Nr. 411 „Dėl Prioritetinių mokslinių tyrimų ir eksperimentinės plėtros ir inovacijų raidos (sumaniosios specializacijos) prioritetų įgyvendinimo programos patvirtinimo“ (toliau – Prioritetinių mokslinių tyrimų ir eksperimentinės plėtros ir inovacijų raidos (sumaniosios specializacijos) prioritetų įgyvendinimo programa), numatytus MTEPI prioritetus.

10. Pagal Aprašą remiamos šios veiklos:

10.1. tiesioginės užsienio investicijos į MTEP veiklas;

10.2. tiesioginės užsienio investicijos, kuriomis kuriama naujos arba plečiama esamos įmonės MTEPI infrastruktūra.

11. Pareiškėjas gali pasirinkti projekte įgyvendinti arba tik Aprašo 10.1 papunktyje nurodytą veiklą, arba abi Aprašo 10 punkte nurodytas veiklas.

12. Pagal Apraše nurodytas remiamas veiklas kvietimą teikti paraiškas numatoma paskelbti   
2021 m. III ketvirtį.

13. Pagal Aprašą teikiamas finansavimas yra valstybės pagalba, kuri turi atitikti:

13.1. vykdant Aprašo 10.1 papunktyje nurodytą veiklą – visas sąlygas, nustatytas Bendrojo bendrosios išimties reglamento I skyriuje, Bendrojo bendrosios išimties reglamento 25 straipsnio nuostatas ir, jeigu įgyvendinant projektą numatoma patirti kuriamų produktų patentavimo išlaidas, *de minimis* reglamento nuostatas;

13.2. vykdant Aprašo 10.2 papunktyje nurodytą veiklą – visas sąlygas, nustatytas Bendrojo bendrosios išimties reglamento I skyriuje, ir Bendrojo bendrosios išimties reglamento 13 ir 14 straipsnių nuostatas.

14. Pagal Aprašą teikiama valstybės pagalba laikoma turinti skatinamąjį poveikį, jeigu atitinka Bendrojo bendrosios išimties reglamento 6 straipsnio 2 dalies nuostatas.

**II SKYRIUS**

**REIKALAVIMAI PAREIŠKĖJAMS**

15. Pagal Aprašą galimi pareiškėjai – užsienio investuotojo (juridinio (-ių) ir (ar) fizinio   
(-ių) asmens (-ų) Lietuvos Respublikoje įsteigtas (įsigytas) privatusis juridinis asmuo, kuriam užsienio investuotojas (juridinis (-iai) ir (ar) fizinis (-iai) asmuo (-enys) daro lemiamą įtaką, arba užsienio investuotojas (įmonė), arba užsienio investuotojo (įmonės) įsteigtas filialas Lietuvos Respublikoje.

16. Aprašo 10.1 papunktyje nurodytai veiklai partneriais gali būti privatieji juridiniai asmenys ir (ar) mokslo ir studijų institucijos.

17. Pareiškėjas (projekto vykdytojas) ir partneris (-iai) vienas kito atžvilgiu turi būti savarankiškos įmonės, kaip jos suprantamos Smulkiojo ir vidutinio verslo plėtros įstatyme, jeigu siekiama pagrįsti veiksmingą bendradarbiavimą, kaip nustatyta Aprašo 56 punkte.

18. Finansavimas gali būti skiriamas pareiškėjams ir partneriams visose srityse, išskyrus   
2013 m. gruodžio 17 d. Europos Parlamento ir Tarybos reglamento (ES) Nr. 1301/2013 dėl Europos regioninės plėtros fondo ir dėl konkrečių su investicijų į ekonomikos augimą ir darbo vietų kūrimą tikslu susijusių nuostatų, kuriuo panaikinamas Reglamentas (EB) Nr. 1080/2006, 3 straipsnio 3 dalyje nustatytus atvejus ir Bendrojo bendrosios išimties reglamento 1 straipsnio 2–5 dalyse, 4, 13 straipsniuose ir 14 straipsnio 16 dalyje nustatytus apribojimus bei *de minimis* reglamento 1 straipsnio 1 dalyje nustatytus atvejus (kai vykdoma Aprašo 10.1 papunktyje nurodyta veikla ir patiriamos kuriamų produktų patentavimo išlaidos). Pagal Aprašą finansavimas nėra teikiamas pareiškėjui (partneriui), jei jis yra priskiriamas sunkumų patiriančios įmonės kategorijai. Pagal Aprašą finansavimas neteikiamas, jeigu pareiškėjas (partneris) nėra sugrąžinęs anksčiau gautos valstybės pagalbos, kuri Europos Komisijos sprendimu pripažinta neteisėta ir nesuderinama su vidaus rinka.

19. Kai paraiška teikiama kartu su partneriu (-iais), prie paraiškos turi būti pridedama galiojančios jungtinės veiklos (partnerystės) sutarties  kopija arba bendradarbiavimo ketinimo protokolas. Jungtinės veiklos (partnerystės) sutartį pasirašo pareiškėjas ir visi projekto partneriai. Jei su paraiška teikiamas bendradarbiavimo ketinimo protokolas, pasirašytos galiojančios jungtinės veiklos (partnerystės) sutarties  kopija turi būti pateikta iki iš Europos Sąjungos struktūrinių fondų lėšų bendrai finansuojamo projekto sutarties (toliau – projekto sutartis) pasirašymo.

20. Jungtinės veiklos (partnerystės) sutartyje turi būti aiškiai išdėstyti šalių įsipareigojimai ir teisės projekto atžvilgiu (nurodytas kiekvienos šalies finansinis ir dalykinis indėlis į projektą, kokias veiklas vykdys kiekviena šalis, teisės į bendrai sukurtą ar įgytą turtą, projekto rezultatai ir kita) ir šalių atsakomybė, taip pat įsipareigojimai laikytis pagrindinių geros partnerystės praktikos taisyklių:

20.1. visi partneriai turi būti perskaitę paraišką ir susipažinę su savo teisėmis ir pareigomis įgyvendinant projektą;

20.2. projekto įgyvendinimo metu projekto vykdytojas privalo reguliariai konsultuotis su partneriais ir nuolat juos informuoti apie projekto įgyvendinimo eigą;

20.3. projekto vykdytojas visiems partneriams privalo persiųsti visų įgyvendinančiajai institucijai teikiamų ataskaitų kopijas;

20.4. visi projekto pakeitimai, turintys įtakos partnerių įsipareigojimams ir teisėms, prieš kreipiantis į įgyvendinančiąją instituciją pirmiausia turi būti suderinti su partneriais.

21. Pareiškėjas ir (ar) partneris (-iai), jei projektas įgyvendinamas su partneriu (-iais), taip pat su pareiškėju ir (ar) partneriu (-iais) susijusios įmonės teisės aktų nustatyta tvarka turi būti pateikusios Juridinių asmenų registrui patvirtintus paskutinių trejų finansinių metų metinių finansinių ataskaitų rinkinius (reikalavimas netaikomas užsienio juridiniams asmenims, taip pat Lietuvos juridiniams asmenims, kurių metinių finansinių ataskaitų elektroninio rinkinio forma nėra patvirtinta valstybės įmonės Registrų centro – tokiu atveju patvirtinti paskutinių trejų finansinių metų metinių finansinių ataskaitų rinkiniai pateikiami kartu su paraiška.

**III SKYRIUS**

**PROJEKTAMS TAIKOMI REIKALAVIMAI**

22. Projektas turi atitikti Projektų taisyklių III skyriaus dešimtajame skirsnyje nustatytus bendruosius projektų reikalavimus.

23. Projektas turi atitikti šiuos specialiuosius projektų atrankos kriterijus, patvirtintus 2014–2020 metų Europos Sąjungos fondų investicijų veiksmų programos stebėsenos komiteto 2015 m. liepos 9 d. nutarimu Nr. 44(P)-6.1(8), 2016 m. kovo 24 d. nutarimu Nr. 44P-13.1(15) ir 2021 m. liepos ... d. nutarimu Nr. ...[[1]](#footnote-2):

23.1. projektas atitinka [Lietuvos Respublikos ekonomikos ir inovacijų ministro valdymo sričių 2021–2023 metų strateginio veiklos plano, patvirtinto Lietuvos Respublikos ekonomikos ir inovacijų ministro 2021 m. kovo 23 d. įsakymu Nr. 4-217 „Dėl Lietuvos Respublikos ekonomikos ir inovacijų ministro valdymo sričių 2021–2023 metų strateginio veiklos plano patvirtinimo“](https://eimin.lrv.lt/lt/ekonomikos-ir-inovaciju-ministerija/administracine-informacija/planavimo-dokumentai/strateginiai-veiklos-planai/ekonomikos-ir-inovaciju-ministerijos-2021-2023-m-strateginis-veiklos-planas) (toliau – 2021–2023 metų strateginis veiklos planas), nuostatas (vertinama, ar projektai prisidės prie 2021–2023 metų strateginio veiklos plano pirmojo tikslo „Didinti šalies ekonomikos konkurencingumą, verslo produktyvumą ir aukštos pridėtinės vertės verslo lyginamąją dalį“ trečiojo uždavinio „Pritraukti tiesioginių užsienio ir vietinių investicijų“ įgyvendinimo. Siekiant pirmojo 2021–2023 metų strateginio veiklos plano tikslo įgyvendinimo, projektu turi būti vykdomos MTEP veiklos, o siekiant trečiojo uždavinio įgyvendinimo ir atliepiant ekonomikos poreikius, investicijos į MTEP veiklas turi būti tiesioginės užsienio investicijos);

23.2. projektas atitinka [Prioritetinių mokslinių tyrimų ir eksperimentinės plėtros ir inovacijų raidos (sumaniosios specializacijos) prioritetų įgyvendinimo programos](https://www.e-tar.lt/portal/lt/legalAct/f416d360d77c11e3bb00c40fca124f97) nuostatas ir bent vieno prioriteto įgyvendinimo tematiką (vertinama, ar projektas prisideda prie Prioritetinių mokslinių tyrimų ir eksperimentinės plėtros ir inovacijų raidos (sumaniosios specializacijos) prioritetų įgyvendinimo programos ir atitinka bent vieno prioriteto įgyvendinimo tematiką);

23.3. pareiškėjo (įskaitant pareiškėjo įmonių grupę) metinės pajamos per paskutinius 3 finansinius metus (vertinama, ar pareiškėjo metinės pajamos (įskaitant įmonių grupės pajamas) bent vienais finansiniais metais per paskutinius 3 finansinius metus iki paraiškos pateikimo yra ne mažesnės nei prašoma finansavimo suma. Jeigu prašoma didesnė nei 1 000 000 eurų finansavimo suma, pareiškėjo metinės pajamos (įskaitant pareiškėjo įmonių grupės pajamas) bent vienais finansiniais metais per paskutinius 3 finansinius metus iki paraiškos pateikimo buvo didesnės nei 1  000  000 eurų. Jeigu prašoma finansavimo suma mažesnė arba lygi 1 000 000 Eur, pareiškėjo metinės pajamos (įskaitant pareiškėjo įmonių grupės pajamas) bent vienais finansiniais metais per paskutinius 3 finansinius metus iki paraiškos pateikimo buvo ne mažesnės nei prašoma finansavimo suma. Šis kriterijus taikomas tik paraiškos vertinimo metu).

24. Projektu turi būti prisidedama prie bent vieno Europos Sąjungos Baltijos jūros regiono strategijos, patvirtintos Europos Komisijos 2012 m. kovo 23 d. komunikatu Nr. COM(2012) 128 (toliau – ES BJRS), kuri skelbiama Europos Komisijos interneto svetainėje http://ec.europa.eu/regional\_policy/lt/policy/cooperation/macro-regional-strategies/baltic-sea/library/#1, tikslo įgyvendinimo pagal ES BJRS veiksmų plane, patvirtintame Europos Komisijos 2017 m. kovo 20 d. sprendimu Nr. SWD(2017) 118, kuris skelbiamas Europos Komisijos interneto svetainėje http://ec.europa.eu/regional\_policy/lt/policy/cooperation/macro-regional-strategies/baltic-sea/library/#1, numatytą politinę sritį „Inovacijos“.

25. Projektas turi atitikti Aprašo 2 priede nurodytus prioritetinius projektų atrankos kriterijus. Už atitiktį šiems prioritetiniams projektų atrankos kriterijams projektams skiriami balai. Maksimalus galimas balų skaičius pagal kiekvieną kriterijų nurodytas Aprašo 2 priede. Pagal Aprašą privaloma surinkti minimali balų suma yra 30. Jeigu projektai surenka vienodą balų skaičių, jie išdėstomi Projektų taisyklių 151 punkte nustatyta tvarka.

26. Jei projekto naudos ir kokybės vertinimo metu projektui suteikiama mažiau kaip 30 balų, paraiška atmetama.

27. Pagal Aprašą nefinansuojami iš ES struktūrinių fondų lėšų bendrai finansuojami didelės apimties projektai.

28. Pagal Aprašą finansuojami projektai turi atitikti Lietuvos Respublikos investicijų įstatymo 8 straipsnio nuostatas. Jeigu įgyvendinančioji institucija, vertindama projektą, nustato, kad yra požymių, jog Investicijų įstatymo 8 straipsnio 2 ir 3 dalyse nustatyti apribojimai gali būti taikomi, ji kreipiasi į atsakingas institucijas, kurioms nustačius, kad projektas neatitinka Investicijų įstatymo 8 straipsnio reikalavimų, paraiška atmetama.

29. Teikiamų pagal Aprašą projektų veiklų įgyvendinimo trukmė turi būti ne ilgesnė kaip:

29.1. 12 mėnesių nuo projekto sutarties pasirašymo dienos, jeigu projekte numatoma vykdyti tik Aprašo 10.1 papunktyje nurodytą veiklą;

29.2. 18 mėnesių nuo projekto sutarties pasirašymo dienos, jeigu projekte numatoma vykdyti Aprašo 10.2 papunktyje nurodytą veiklą.

30. Tam tikrais atvejais dėl objektyvių priežasčių, kurių projekto vykdytojas negalėjo numatyti paraiškos pateikimo ir vertinimo metu, Aprašo 29 punkte nurodytas projekto veiklų įgyvendinimo laikotarpis gali būti pratęstas Projektų taisyklių nustatyta tvarka, laikantis lygiateisiškumo principo projektų vykdytojų atžvilgiu ir nepažeidžiant Projektų taisyklių 213.1 ir 213.5 papunkčiuose nustatytų terminų. Prireikus pratęsti projekto veiklų įgyvendinimo laikotarpį ilgiau, nei nurodyta Aprašo 29 punkte, projekto sutarties keitimas turi būti derinamas su Ministerija.

31. Projektas gali būti pradėtas įgyvendinti ne anksčiau nei po paraiškos registravimo įgyvendinančiojoje institucijoje dienos, tačiau projekto išlaidos nuo paraiškos registravimo įgyvendinančiojoje institucijoje dienos iki projekto sutarties pasirašymo yra patiriamos pareiškėjo ir partnerio (-ių) rizika. Jeigu projektas, kuriam prašoma finansavimo, pradedamas įgyvendinti iki paraiškos registravimo įgyvendinančiojoje institucijoje dienos, visas projektas tampa netinkamas ir jam finansavimas neskiriamas.

32. Projekto veiklos turi būti vykdomos Lietuvos Respublikoje arba ne Lietuvos Respublikoje, jei jas vykdant sukurti produktai, rezultatai ir nauda (ar jų dalis, proporcinga Lietuvos Respublikos finansiniam įnašui) atitenka Lietuvos Respublikai. Jeigu projektų veiklos vykdomos ne Lietuvos Respublikoje, tai jos gali būti vykdomos tik kitose ES valstybėse narėse ir tokių veiklų išlaidos neturi viršyti 15 procentų projekto tinkamų finansuoti išlaidų sumos.

33. Pareiškėjas paraiškoje nurodo, kuriam iš MTEPI prioritetų, nurodytų Prioritetinių mokslinių tyrimų ir eksperimentinės plėtros ir inovacijų raidos (sumaniosios specializacijos) prioritetų įgyvendinimo programoje, priskiriamas projektas, taip pat nurodo, kurią prioriteto įgyvendinimo tematiką atitinka projektas. Galutinį priskyrimą arba nepriskyrimą konkrečiam prioritetui ir jo įgyvendinimo tematikai nustato įgyvendinančioji institucija vertinimo metu. Tuo atveju, jeigu įgyvendinančioji institucija nustato, kad projektas priskiriamas kitam prioritetui, kitai įgyvendinimo tematikai nei pareiškėjas nurodė paraiškoje, pareiškėjui pasiūloma pagal įgyvendinančiosios institucijos atliktą vertinimą patikslinti paraiškoje nurodytą informaciją, kuriam iš prioritetų ir įgyvendinimo tematikų priskiriamas projektas. Pareiškėjui nesutikus patikslinti šios informacijos, paraiška atmetama.

34. Projektu turi būti siekiama visų toliau išvardytų Priemonės įgyvendinimo stebėsenos rodiklių:

34.1. produkto stebėsenos rodiklio „Subsidijas gaunančių įmonių skaičius“, kodas P.B. 202;

34.2. produkto stebėsenos rodiklio „Privačios investicijos, atitinkančios viešąją paramą inovacijoms arba MTEP projektams“, kodas P.B. 227;

34.3. produkto stebėsenos rodiklio „Įmonių, gavusių investicijas siekiant, kad jos pateiktų naujų įmonės produktų, skaičius“, kodas P.B. 229;

34.4. produkto stebėsenos rodiklio „Investicijas gavusiose įmonėse naujai sukurtos ilgalaikės darbo vietos“, kodas P.N. 804;

34.5. produkto stebėsenos rodiklio „Investicijas gavusių įmonių sukurti gaminių, paslaugų ar procesų prototipai (koncepcijos)“, kodas P.N. 814;

34.6. rezultato stebėsenos rodiklio „Investicijas gavusios įmonės pajamų, gautų iš sukurtų ir rinkai pateiktų produktų, santykis su skirtomis investicijomis“, kodas R.N. 810;

34.7. rezultato stebėsenos rodiklio „Investicijas gavusiose įmonėse sukurtos tyrėjų darbo vietos“, kodas R.N. 811.

35. Aprašo 34.4, 34.5, 34.6 ir 34.7 papunkčiuose nurodytų Priemonės įgyvendinimo stebėsenos rodiklių skaičiavimui taikomas Nacionalinių stebėsenos rodiklių skaičiavimo aprašas, patvirtintas Lietuvos Respublikos ekonomikos ir inovacijų ministro 2014 m. gruodžio 19 d. įsakymu Nr. 4-933 „Dėl 2014–2020 m. Europos Sąjungos fondų investicijų veiksmų programos prioriteto įgyvendinimo priemonių įgyvendinimo plano ir Nacionalinių stebėsenos rodiklių skaičiavimo aprašo patvirtinimo“. Aprašo 34.1, 34.2 ir 34.3 papunkčiuose nurodytų Priemonės įgyvendinimo stebėsenos rodiklių skaičiavimui taikomas Veiksmų programos stebėsenos rodiklių skaičiavimo aprašas. Visų Aprašo 33 punkte nurodytų Priemonės įgyvendinimo stebėsenos rodiklių skaičiavimo aprašai skelbiami ES struktūrinių fondų svetainėje [www.esinvesticijos.lt](http://www.esinvesticijos.lt).

36. Projekto parengtumui taikomas šis reikalavimas – iki paraiškos pateikimo turi būti parengtas ir finansavimui gauti pagal Priemonę kartu su paraiška pateiktas verslo planas, kurio rekomenduojama forma ir turinio reikalavimai nustatyti Verslo plano finansavimui gauti pagal Lietuvos 2014–2020 m. Europos Sąjungos fondų investicijų veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ Lietuvos Respublikos ekonomikos ir inovacijų ministerijos administruojamas priemones turinio reikalavimų apraše, paskelbtame Ministerijos interneto svetainėje http://eimin.lrv.lt/lt/veiklos-sritys/es-fondu-investicijos/2014-2020-m-programavimo-laikotarpis/[[2]](#footnote-3) (toliau – verslo planas), ir verslo plano priedai „Finansinis planas“, 1A, 1B, 1C. Verslo plano priedai 1A, 1B, 1C pasirenkami pagal planuojamas vykdyti veiklas, nurodytas Aprašo 10 punkte. Pateikus verslo planą kartu su priedais kita negu rekomenduojama forma, jame turi būti pateikta visa rekomenduojamoje formoje (kartu su priedais) nurodyta informacija. Kartu su paraiška nepateikus šiame punkte nurodytų parengtų ir užpildytų dokumentų, įgyvendinančioji institucija paraišką atmeta, neprašydama papildomos informacijos ir (ar) dokumentų.

37. Negali būti numatyti projekto apribojimai, kurie turėtų neigiamą poveikį lyčių lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui.

38. Neturi būti numatyti projekto veiksmai, kurie turėtų neigiamą poveikį darnaus vystymosi principo įgyvendinimui.

39. Projekto veiklos turi būti pradėtos įgyvendinti ne vėliau kaip per 1 mėnesį nuo projekto sutarties pasirašymo dienos.

40. Projektas ir projekto veiklos negali būti finansuotos ar finansuojamos iš kitų Lietuvos Respublikos valstybės biudžeto ir (arba) savivaldybių biudžetų, kitų piniginių išteklių, kuriais disponuoja valstybė ir (ar) savivaldybės, ES struktūrinių fondų, kitų ES finansinės paramos priemonių ar kitos tarptautinės paramos lėšų, kai už jas sumokėti skyrus ES struktūrinių fondų lėšų jos būtų pripažintos tinkamomis finansuoti ir (arba) už jas būtų sumokėta daugiau nei vieną kartą.

**IV SKYRIUS**

**TINKAMŲ FINANSUOTI PROJEKTO IŠLAIDŲ IR FINANSAVIMO REIKALAVIMAI**

**PIRMASIS SKIRSNIS**

**BENDRIEJI REIKALAVIMAI**

41. Projekto išlaidos turi atitikti Projektų taisyklių VI skyriuje ir Rekomendacijose dėl projektų išlaidų atitikties Europos Sąjungos struktūrinių fondų reikalavimams išdėstytus projekto išlaidoms taikomus reikalavimus.

42. Didžiausia projektui galima skirti finansavimo lėšų suma yra:

42.1. Aprašo 10.1 papunktyje nurodytai veiklai – 3 000 000 Eur (trys milijonai eurų);

42.2. Aprašo 10.2 papunktyje nurodytai veiklai – 4 500 000 Eur (keturi milijonai penki šimtai tūkstančių eurų).

43. Mažiausia projektui galima skirti finansavimo lėšų suma yra 50 000 Eur (penkiasdešimt tūkstančių eurų).

44. Negali būti finansuojamos to paties turto įsigijimo ar lizingo (finansinės nuomos) išlaidos ir nusidėvėjimo sąnaudos, t. y. tas pats ilgalaikis turtas arba įsigyjamas (įskaitant ir lizingą (finansinę nuomą), kaip numatyta Aprašo 4 lentelėje taikant Bendrojo bendrosios išimties reglamento 14 straipsnį, arba finansuojamos to paties ilgalaikio turto nusidėvėjimo sąnaudos, kaip numatyta Aprašo 2 lentelėje taikant Bendrojo bendrosios išimties reglamento 25 straipsnį.

45. Projekto išlaidoms, be Projektų taisyklių VI skyriuje išdėstytų reikalavimų, taip pat taikomos Bendrojo bendrosios išimties reglamento 13, 14 ir 25 straipsnių nuostatos arba *de minimis* reglamento nuostatos.

46. Projekto biudžetas sudaromas vadovaujantis Rekomendacijomis dėl projektų išlaidų atitikties Europos Sąjungos struktūrinių fondų reikalavimams. Paraiškos formos projekto biudžeto lentelė pildoma vadovaujantis Projekto biudžeto formos pildymo instrukcija, pateikta Rekomendacijose dėl projektų išlaidų atitikties Europos Sąjungos struktūrinių fondų reikalavimams.

47. Projekto išlaidos, apmokamos taikant Aprašo 2 lentelės 7 punkte nustatytą fiksuotąją projekto išlaidų normą, turi atitikti Projektų taisyklių VI skyriaus trisdešimt penktąjį skirsnį.

48. Pagal Aprašą netinkamomis finansuoti išlaidomis laikomos išlaidos:

48.1. nurodytos Projektų taisyklių VI skyriaus trisdešimt ketvirtajame skirsnyje;

48.2. neišvardytos Aprašo 2 ir 4 lentelėse.

49. Įgyvendinančioji institucija paraiškos vertinimo metu patikrina pareiškėjo teisę gauti valstybės pagalbą pagal Bendrąjį bendrosios išimties reglamentą, o Ministerijai priėmus sprendimą finansuoti projektą, įgyvendinančioji institucija per 5 darbo dienas registruoja suteiktos valstybės pagalbos sumą Suteiktos valstybės pagalbos ir nereikšmingos (*de minimis*) pagalbos registre, kurio nuostatai patvirtinti Lietuvos Respublikos Vyriausybės 2005 m. sausio 19 d. nutarimu Nr. 35 „Dėl Suteiktos valstybės pagalbos ir nereikšmingos (*de minimis*) pagalbos registro nuostatų patvirtinimo“ (toliau – Registras).

50. Valstybės pagalba, kurios tinkamas finansuoti išlaidas galima nustatyti ir kuriai pagal Bendrąjį bendrosios išimties reglamentą taikoma išimtis, gali būti sumuojama su:

50.1. bet kokia kita valstybės pagalba, jei tos priemonės yra susijusios su skirtingomis tinkamomis finansuoti išlaidomis, kurias galima nustatyti;

50.2. bet kokia kita valstybės pagalba, susijusia su tomis pačiomis tinkamomis finansuoti išlaidomis, kurios iš dalies arba visiškai sutampa, tik jeigu taip susumavus neviršijamas didžiausias valstybės pagalbos intensyvumas ar valstybės pagalbos suma pagal Bendrąjį bendrosios išimties reglamentą taikoma tai valstybės pagalbai.

51. Valstybės pagalba, kuriai pagal Bendrąjį bendrosios išimties reglamentą taikoma išimtis, kaip nustatyta Bendrojo bendrosios išimties reglamento 8 straipsnio 5 dalyje, nesumuojama su jokia *de minimis* pagalba, susijusia su tomis pačiomis tinkamomis finansuoti išlaidomis, jei susumavus būtų viršytas valstybės pagalbos intensyvumas, nustatytas Lietuvos Respublikos Vyriausybės 2014 m. birželio 25 d. nutarimu Nr. 571 „Dėl Lietuvos Respublikos 2014−2020 metų regioninės pagalbos žemėlapio“ (jei valstybės pagalba teikiama pagal Bendrojo bendrosios išimties reglamento 14 straipsnį) arba Bendrojo bendrosios išimties reglamento 25 straipsnyje (jei valstybės pagalba teikiama pagal šį straipsnį).

52. *De minimis* pagalba nesumuojama su valstybės pagalba, skiriama toms pačioms tinkamoms finansuoti sąnaudoms, jeigu dėl tokio pagalbos sumavimo būtų viršytas Bendrajame bendrosios išimties reglamente arba Europos Komisijos priimtame sprendime nustatytas didžiausias atitinkamas pagalbos intensyvumas arba kiekvienu atveju atskirai nustatyta pagalbos suma.

53. Vadovaujantis *de minimis* reglamento 3 straipsnio nuostatomis, bendra *de minimis* pagalbos, suteiktos vienai įmonei, suma neturi viršyti 200 000 Eur (dviejų šimtų tūkstančių eurų) per bet kurį trejų finansinių metų laikotarpį. Bendra *de minimis* pagalbos, suteiktos vienai įmonei, vykdančiai krovinių vežimo keliais veiklą samdos pagrindais arba už atlygį, per bet kurį trejų finansinių metų laikotarpį, suma neturi viršyti 100 000 Eur  (šimto tūkstančių eurų). Šios ribos taikomos neatsižvelgiant į *de minimis* pagalbos formą arba siekiamus tikslus ir neatsižvelgiant į tai, ar valstybės narės suteikta pagalba yra visa arba iš dalies finansuojama ES kilmės ištekliais. Viena įmonė apima visas įmones, kaip nurodyta *de minimis* reglamento 2 straipsnio 2 dalyje. Ar yra susijęs su kitais subjektais, pareiškėjas ir partneris (-iai) gali pasitikrinti pagal Lietuvos Respublikos konkurencijos tarybos parengtą klausimyną „Ar paramos gavėjas susijęs su kitais subjektais“, kuris paskelbtas Lietuvos Respublikos konkurencijos tarybos interneto svetainėje https://kt.gov.lt/uploads/documents/files/veiklos-sritys/valstybes-pagalba/klausimynai/kaip\_KLAUSIMYNAS\_vienas\_ukio\_subjektas.pdf.

54. Įgyvendinančioji institucija vertinimo metu, kai numatoma vykdyti Aprašo 10.1 papunktyje nurodytą veiklą ir patirti įgyvendinant projektą kuriamų produktų patentavimo išlaidas, patikrina pareiškėjo ir projekto partnerių teisę gauti bendrą vienai įmonei suteikiamą *de minimis* pagalbą. Įgyvendinančioji institucija turi patikrinti visas susijusias įmones, nurodytas pateiktoje Vienos įmonės deklaracijoje pagal Ministerijos parengtą ir interneto svetainėse http://www.esinvesticijos.lt/lt/dokumentai/vienos-imones-deklaracijos-pagal-komisijos-reglamenta-es-nr-1407-2013 ir http://eimin.lrv.lt/lt/ paskelbtą rekomenduojamą formą, taip pat Registre, patikrinti, ar teikiama pagalba neviršys leidžiamo *de minimis* pagalbos dydžio, kaip nustatyta *de minimis* reglamento 3 straipsnyje. Ministerijai priėmus sprendimą finansuoti projektą, laikoma, kad pareiškėjui ir partneriams yra suteikiama *de minimis* pagalba, o įgyvendinančioji institucija per 5 darbo dienas registruoja suteiktos *de minimis* pagalbos sumą Registre.

55. Projekto vykdytojui nepasiekus įsipareigotų pasiekti Priemonės įgyvendinimo stebėsenos rodiklių reikšmių taikomos Projektų taisyklių IV skyriaus dvidešimt antrojo skirsnio nuostatos.

**ANTRASIS SKIRSNIS**

**KAI VALSTYBĖS PAGALBA TEIKIAMA APRAŠO 10.1 PAPUNKTYJE NURODYTAI VEIKLAI PAGAL BENDROJO BENDROSIOS IŠIMTIES REGLAMENTO 25 STRAIPSNĮ IR DE MINIMIS REGLAMENTĄ**

56. Projekto finansuojamoji dalis (skaičiuojama nuo Aprašo 10.1 papunktyje nurodytai veiklai skirtų tinkamų išlaidų) nurodyta Aprašo 1 lentelėje.

1 lentelė. Projekto finansuojamoji dalis.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| *Eil. Nr.* | *MTEP veikla* |  | *Galimas bazinės finansuojamosios dalies padidinimas, bet ne daugiau nei iki 80 procentų tinkamų finansuoti išlaidų* | | | *Didžiausia galima finansuojamoji dalis atsižvelgiant į valstybės pagalbos gavėjo statusą* | | |
| *Bazi-nė finan-suoja-moji dalis* | *Padidina-ma vidutinėms įmonėms* | *Padidina-ma labai mažoms įmonėms ir mažoms įmonėms* | *Padidinama už veiksmin-gą bendradar-biavimą, jei tenkinamos Bendrojo bendrosios išimties reglamento 25 straipsnio  6 dalies b punkte nurodytos sąlygos* | *Didelė įmonė* | *Vidutinė įmonė* | *Labai maža įmonė ir maža įmonė* |
| *1.* | *Moksli-niai tyrimai* | 50 proc. | 10 procenti-nių punktų | 20 procentinių punktų | 15 procentinių punktų | 65 proc. | 75 proc. | 80 proc. |
| *2.* | *Ekspe-rimen-tinė plėtra* | 25 proc. | 10 procenti-nių punktų | 20 procentinių punktų | 15 procentinių punktų | 40 proc. | 50 proc. | 60 proc. |

57. Projekto finansuojamoji dalis kiekvienam valstybės pagalbos gavėjui (įskaitant partnerį) nustatoma atskirai.

58. Projekto tinkamų finansuoti išlaidų dalis, kurios nepadengia projektui skiriamo finansavimo lėšos, turi būti finansuojama iš projekto vykdytojo ir (ar) partnerio (-ių) lėšų.

59. Pareiškėjas ir (arba) partneris savo iniciatyva ir savo ir (arba) kitų šaltinių lėšomis gali prisidėti prie projekto įgyvendinimo didesne, nei reikalaujama, lėšų suma.

60. Jei projektas įgyvendinamas su partneriais, pareiškėjas turi patirti ne mažiau kaip 50 procentų tinkamų finansuoti Aprašo 10.1 papunktyje nurodytai veiklai skirtų išlaidų ir, jeigu pretenduojama į projekto finansuojamosios dalies padidinimą už veiksmingą bendradarbiavimą, kaip nurodyta Aprašo 1 lentelėje, ne daugiau kaip:

60.1. 70 procentų tinkamų finansuoti Aprašo 10.1 papunktyje nurodytai veiklai skirtų išlaidų, jeigu partneris arba vienas iš partnerių yra labai maža įmonė, maža įmonė ar vidutinė įmonė;

60.2. 90 procentų tinkamų finansuoti Aprašo 10.1 papunktyje nurodytai veiklai skirtų išlaidų, jeigu partneris arba vienas iš partnerių yra mokslo ir studijų institucija.

61. Jei projektas įgyvendinamas su partneriais ir pretenduojama į projekto finansuojamosios dalies padidinimą už veiksmingą bendradarbiavimą, kaip nurodyta Aprašo 1 lentelėje, partneris turi patirti ne mažiau kaip:

61.1. 10 procentų tinkamų finansuoti Aprašo 10.1 papunktyje nurodytai veiklai skirtų išlaidų, jeigu partneris yra mokslo ir studijų institucija. Jeigu partneriais yra daugiau nei viena mokslo ir studijų institucija, jos kartu turi patirti ne mažiau kaip 10 procentų tinkamų finansuoti Aprašo   
10.1 papunktyje nurodytai veiklai skirtų išlaidų;

61.2. 30 procentų tinkamų finansuoti Aprašo 10.1 papunktyje nurodytai veiklai skirtų išlaidų, jeigu partneris yra labai maža įmonė, maža įmonė ar vidutinė įmonė. Jeigu partneriais yra daugiau nei vienas privatusis juridinis asmuo (vienas iš jų turi būti labai maža įmonė, maža įmonė ar vidutinė įmonė), jie kartu turi patirti ne mažiau kaip 30 procentų tinkamų finansuoti Aprašo 10.1 papunktyje nurodytai veiklai skirtų išlaidų.

62. Jeigu projektas įgyvendinamas su partneriu – mokslo ir studijų institucija, jos įnašas į projektą gali būti ir nepiniginis įnašas – savanoriškas darbas, kuris apskaičiuojamas Projektų taisyklių 420.2 papunktyje nustatyta tvarka taikant fiksuotus įkainius pagal Darbo užmokesčio fiksuotųjų įkainių dydžių mokslinių tyrimų projektuose nustatymo tyrimo ataskaitą, kuri skelbiama ES struktūrinių fondų svetainėje https://www.esinvesticijos.lt/lt/dokumentai/darbo-uzmokescio-fiksuotuju-ikainiu-dydziu-moksliniu-tyrimu-projektuose-nustatymo-tyrimo-ataskaita-1?type=versions (toliau – Darbo užmokesčio fiksuotųjų įkainių dydžių mokslinių tyrimų projektuose nustatymo tyrimo ataskaita). Savanoriškas darbas nėra apmokamas projekto finansavimo lėšomis, tačiau įkainojamas ir nurodomas paraiškoje, siekiant įvertinti mokslo ir studijų institucijos prisidėjimą prie projekto įgyvendinimo.

63. Partnerių patirtos išlaidos, atitinkančios Aprašo 41 punkte nustatytus reikalavimus ir Aprašo 2 lentelėje nurodytas sąlygas, projektui įgyvendinti yra tinkamos finansuoti išlaidos, bet jas kompensuoja projekto vykdytojas. Projektui įgyvendinti skirtą finansavimą tiesiogiai gauna tik projekto vykdytojas, kuris atsiskaito su partneriais. Partneriai tiesiogiai finansavimo lėšų negauna. Finansavimo intensyvumas partneriams yra stebimas ir tikrinamas gavus mokėjimo prašymą. Projekto vykdytojas privalo partneriams skirtą finansavimo sumą pervesti per 5 darbo dienas nuo jos gavimo. Projekto vykdytojas negali naudoti partneriui skirto finansavimo.

64. Pagal Aprašą tinkamų arba netinkamų finansuoti išlaidų kategorijos yra nustatytos Aprašo 2 lentelėje.

2 lentelė. Tinkamų arba netinkamų finansuoti išlaidų kategorijos.

|  |  |  |
| --- | --- | --- |
| Išlaidų katego-rijos Nr. | Išlaidų kategorijos pavadinimas | Reikalavimai ir paaiškinimai |
| 1. | Žemė | Netinkamos finansuoti išlaidos. |
| 2. | Nekilnojamasis turtas | Netinkamos finansuoti išlaidos. |
| 3. | Statyba, rekonstravimas, remontas ir kiti darbai | Netinkamos finansuoti išlaidos. |
| 4. | Įranga, įrenginiai ir kitas turtas | Tinkamomis finansuoti išlaidomis yra laikomos techninių žinių ir išradimų patentų arba teisių pagal licencijos sutartį įsigijimo iš išorės šaltinių įprastomis rinkos sąlygomis, t. y. kai perkama iš išorinių šaltinių už rinkos kainas pagal šalių sudarytą sandorį, kai nėra jokių susijusių slapto susitarimo elementų, išlaidos. Šios išlaidos kartu su Aprašo 2 lentelės 5.1 ir 5.2 papunkčiuose nurodytomis išlaidomis negali sudaryti daugiau nei 50 procentų tinkamų finansuoti Aprašo 10.1 papunktyje nurodytai veiklai skirtų išlaidų.  Programinės įrangos licencijų įsigijimo išlaidos nėra tinkamos finansuoti. |
| 5. | Projekto vykdymas | Tinkamomis finansuoti išlaidomis yra laikomos:  5.1. MTEP paslaugų įsigijimo iš išorės šaltinių įprastomis rinkos sąlygomis, t. y. kai perkama iš išorinių šaltinių už rinkos kainas pagal šalių sudarytą sandorį, kai nėra jokių susijusių slapto susitarimo elementų, išlaidos;  5.2. išlaidos, susijusios su konsultavimo ir lygiaverčių paslaugų, teikiamų vien tik projekto MTEP veiklai vykdyti, įsigijimu, taip pat išlaidos dėl MTEP veiklai reikalingų paslaugų įsigijimo, kurios nėra MTEP ir be jų nebus pasiekti projekto tikslai;  5.3. įgyvendinant projektą kuriamų produktų patentavimo išlaidos (išlaidos yra tinkamos finansuoti vadovaujantis *de minimis* reglamento nuostatomis);  5.4. su kitomis veiklos sąnaudomis, įskaitant sąnaudas medžiagoms, mažaverčiam inventoriui, atsargoms ir panašiems produktams, priskirtiniems trumpalaikiam turtui, tiesiogiai susijusiomis su MTEP veikla, susijusios išlaidos;  5.5. projekto MTEP veikloms naudojamo turto (įrangos, prietaisų, įrankių, įrenginių, mašinų ir įrengimų, pastatų ir (ar) patalpų) nusidėvėjimo arba amortizacijos sąnaudos, jeigu šiam turtui įsigyti nebuvo naudojamos viešosios (įskaitant ir kitų valstybių) lėšos. Šios išlaidos negali sudaryti daugiau nei 50 procentų tinkamų finansuoti Aprašo 10.1 papunktyje nurodytai veiklai skirtų išlaidų;  5.6. projektą vykdančio personalo darbo užmokestis ir išlaidos su darbo santykiais susijusiems darbdavio įsipareigojimams, apskaičiuotos teisės aktų, reguliuojančių darbo užmokestį ir darbo santykius, nustatyta tvarka. Projektą vykdančio personalo darbo užmokesčio išlaidos už kasmetines atostogas ir (ar) kompensacijas už nepanaudotas kasmetines atostogas bei vykdančiojo personalo išmokos už papildomas poilsio dienas apmokamos taikant maksimalias kasmetinių atostogų bei papildomų poilsio dienų išmokų fiksuotąsias normas, kurios nustatomos vadovaujantis Kasmetinių atostogų ir papildomų poilsio dienų išmokų fiksuotųjų normų nustatymo tyrimo ataskaita, paskelbta ES struktūrinių fondų svetainėje http://www.esinvesticijos.lt/lt/dokumentai/kasmetiniu-atostogu-ismoku-fiksuotuju-normu-nustatymo-tyrimo-ataskaita (tuo atveju, jei projekto partnerė mokslo ir studijų institucija, taikomi fiksuotieji įkainiai pagal Darbo užmokesčio fiksuotųjų įkainių dydžių mokslinių tyrimų projektuose nustatymo tyrimo ataskaitą);  5.7. projektą vykdančio personalo komandiruočių išlaidos, apskaičiuotos komandiruočių išlaidas reguliuojančių teisės aktų nustatyta tvarka. Projekto veikloms vykdyti (projekto veiklas vykdančio personalo komandiruotėms) reikalingos transporto Lietuvos Respublikoje išlaidos ir kelionių žemės transportu iš Lietuvos Respublikos į kitą valstybę (ir atgal) išlaidos apmokamos taikant kuro ir viešojo transporto išlaidų fiksuotuosius įkainius, kurie nustatomi vadovaujantis Kuro ir viešojo transporto išlaidų fiksuotųjų įkainių nustatymo tyrimo ataskaita, skelbiama ES struktūrinių fondų svetainėje https://www.esinvesticijos.lt/lt//dokumentai//kuro-ir-viesojo-transporto-islaidu-fiksuotuju-ikainiu-nustatymo-tyrimo-ataskaita-fi-005-01;  5.8. tiesiogiai su projekto įgyvendinimu susijusios ir veiklai proporcingai (*pro rata* principu) paskirstytos pridėtinės išlaidos – įrangos (išskyrus įsigytą iš ES struktūrinių fondų ar kitų ES finansinių priemonių lėšų) nuomos išlaidos;  5.9. tiesiogiai su projekto įgyvendinimu susijusios ir veiklai proporcingai (*pro rata* principu) paskirstytos pridėtinės išlaidos – projektui įgyvendinti būtinų pastatų ar patalpų nuomos išlaidos.  Aprašo 2 lentelės 5.1 ir 5.2 papunkčiuose nurodytos išlaidos kartu su Aprašo 2 lentelės 4 punkte nurodytomis išlaidomis negali sudaryti daugiau nei 50 procentų tinkamų finansuoti Aprašo 10.1 papunktyje nurodytai veiklai skirtų išlaidų.  Aprašo 2 lentelės 5.8 ir 5.9 papunkčiuose nurodytos išlaidos kartu su Aprašo 2 lentelės 7 punkte nurodytomis išlaidomis negali sudaryti daugiau nei 10 procentų tinkamų finansuoti Aprašo 10.1 papunktyje nurodytai veiklai skirtų išlaidų. |
| 6. | Informavimas apie projektą | Netinkamos finansuoti išlaidos. |
| 7. | Netiesioginės išlaidos ir kitos išlaidos pagal fiksuotąją projekto išlaidų normą | Netiesioginių projekto išlaidų suma pagal fiksuotąją normą apskaičiuojama vadovaujantis Projektų taisyklių 10 priedu.  Aprašo 2 lentelės 7 punkte nurodytos išlaidos kartu su Aprašo 2 lentelės 5.8 ir 5.9 papunkčiuose nurodytomis išlaidomis negali sudaryti daugiau nei 10 procentų tinkamų finansuoti Aprašo 10.1 papunktyje nurodytai veiklai skirtų išlaidų. |

65. Projektą įgyvendinant kartu su mokslo ir studijų institucija, laikoma, kad netiesioginė valstybės pagalba per mokslo ir studijų instituciją kitiems projekte dalyvaujantiems juridiniams asmenims neperduodama, jeigu tenkinama viena iš šių sąlygų:

65.1. rezultatai, kuriems netaikomos intelektinės nuosavybės teisės, gali būti plačiai skleidžiami ir visos intelektinės nuosavybės teisės į MTEP ir naujovių diegimo rezultatus, susijusius su mokslo ir studijų institucijos veikla projekte, yra visiškai suteikiamos mokslo ir studijų institucijai, t. y. mokslo ir studijų institucija gauna visą šių teisių teikiamą ekonominę naudą ir pasilieka teisę jomis visomis naudotis, ypač nuosavybės teise ir licencijos teise; šios sąlygos taip pat gali būti įvykdytos, jeigu mokslo ir studijų institucija nusprendžia toliau sudaryti sutartis dėl šių teisių, įskaitant jų licencijavimą bendradarbiavimo partneriui;

65.2. kai mokslo ir studijų institucija gauna projekte dalyvaujančio juridinio asmens kompensaciją, lygią intelektinės nuosavybės teisių, kurios yra susijusios su mokslo ir studijų institucijos veikla įgyvendinant projektą ir kurios perduodamos projekte dalyvaujantiems juridiniams asmenims, rinkos kainai, t. y. kompensaciją už visą tų teisių teikiamą ekonominę naudą; vadovaujantis bendraisiais valstybės pagalbos principais ir atsižvelgiant į tai, kad intelektinės nuosavybės teisių rinkos kainą objektyviai nustatyti sunku, ši sąlyga laikoma įvykdyta, jeigu mokslo ir studijų institucija, kaip pardavėja, derėsis, kad gautų didžiausią naudą intelektinės nuosavybės teisių perdavimo sutarties sudarymo metu. Bet kuris projekte dalyvaujančio juridinio asmens įnašas dengiant mokslo ir studijų institucijos sąnaudas yra atimamas iš tokios kompensacijos.

66. Netiesioginės valstybės pagalbos taip pat gali nebūti, jeigu, įvertinusi tarp partnerių pasirašytą jungtinės veiklos (partnerystės) sutartį, įgyvendinančioji institucija padaro išvadą, kad visos intelektinės nuosavybės teisės į MTEP ir naujovių diegimo rezultatus ir galimybės pasinaudoti teisėmis į tokius rezultatus yra priskiriamos skirtingiems partneriams ir tinkamai atspindimas jų atitinkamas suinteresuotumas projektu, darbo krūvis, finansinis ir kitoks įnašas į projekto įgyvendinimą.

67. Jeigu nėra tenkinama nė viena iš Aprašo 65 punkte nurodytų sąlygų ir, atlikusi projekto įvertinimą pagal Aprašo 66 punktą, įgyvendinančioji institucija nustato, kad buvo suteikta valstybės pagalba, visa mokslo ir studijų institucijos įnašo į projekto (tinkamas išlaidas) įgyvendinimą vertė laikoma valstybės pagalba, ir įgyvendinančioji institucija jos dydžiu mažina finansavimo dydį pareiškėjui ir (arba) partneriui priklausomai nuo to, kuris tą valstybės pagalbą gavo (pvz., įmonė įgyvendina mokslinių tyrimų projektą kartu su partneriu – universitetu. Įmonei taikoma 50 procentų finansuojamoji dalis. Įmonės tinkamos finansuoti išlaidos yra 600 000 Eur (šeši šimtai tūkstančių eurų). Jeigu įgyvendinant projektą jam yra skiriamas 300 000 Eur (trijų šimtų tūkstančių eurų) finansavimas ir paaiškėja, kad nebuvo laikomasi bent vienos iš Aprašo 65 punkte nurodytų sąlygų, pvz., įmonei universitetas perdavė intelektinės nuosavybės teises mažesne negu rinkos kaina (rinkos kaina nustatoma įgyvendinančiosios institucijos vidaus procedūrų nustatyta tvarka), t. y. rinkos kaina – 35 000 Eur (trisdešimt penki tūkstančiai eurų), o universitetas intelektinės nuosavybės teises perdavė už 15 000 Eur (penkiolikos tūkstančių eurų) kompensaciją, tai tokiu atveju įmonei pagal Aprašą teiktas finansavimo dydis yra mažinamas 20 000 Eur (dvidešimčia tūkstančių eurų) (skiriamas finansavimas negali viršyti 280 000 Eur (dviejų šimtų aštuoniasdešimt tūkstančių eurų).

**TREČIASIS SKIRSNIS**

**KAI VALSTYBĖS PAGALBA TEIKIAMA APRAŠO 10.2 PAPUNKTYJE NURODYTAI VEIKLAI PAGAL BENDROJO BENDROSIOS IŠIMTIES REGLAMENTO 14 STRAIPSNĮ**

68. Projekto finansuojamoji dalis (skaičiuojama nuo Aprašo 10.2 papunktyje nurodytai veiklai skirtų tinkamų išlaidų) nurodyta Aprašo 3 lentelėje.

3 lentelė. Projekto finansuojamoji dalis.

|  |  |  |
| --- | --- | --- |
| *Eil. Nr.* | *Pareiškėjo statusas* | *Projekto finansuojamoji dalis iki* |
| 1. | Didelė įmonė | 25 proc. |
| 2. | Vidutinė įmonė | 35 proc. |
| 3. | Labai maža įmonė ir maža įmonė | 45 proc. |

69. Projekto tinkamų finansuoti išlaidų dalis, kurios nepadengia projektui skiriamo finansavimo lėšos, turi būti finansuojama iš projekto vykdytojo lėšų.

70. Pareiškėjas savo iniciatyva ir savo ir (arba) kitų šaltinių lėšomis gali prisidėti prie projekto įgyvendinimo didesne, nei reikalaujama, lėšų suma.

71. Pareiškėjas arba iš nuosavų išteklių, arba iš išorės gautų lėšų, teikiamų be jokios viešosios paramos, turi teikti finansinį įnašą, kurį sudaro bent 25 procentai tinkamų finansuoti Aprašo 10.2 papunktyje nurodytai veiklai skirtų išlaidų, kaip nustatyta Bendrojo bendrosios išimties reglamento 14 straipsnio 14 dalyje.

72. Pagal Aprašą tinkamų arba netinkamų finansuoti išlaidų kategorijos yra nustatytos Aprašo 4 lentelėje.

4 lentelė. Tinkamų arba netinkamų finansuoti išlaidų kategorijos.

|  |  |  |
| --- | --- | --- |
| Išlaidų katego-rijos Nr. | Išlaidų kategorijos pavadinimas | Reikalavimai ir paaiškinimai |
| 1. | Žemė | Netinkamos finansuoti išlaidos. |
| 2. | Nekilnojamasis turtas | Netinkamos finansuoti išlaidos. |
| 3. | Statyba, rekonstravimas, remontas ir kiti darbai | Netinkamos finansuoti išlaidos. |
| 4. | Įranga, įrenginiai ir kitas turtas | Toliau nurodyto ilgalaikio turto įsigijimo ar lizingo (finansinės nuomos) išlaidos (lizingo (finansinės nuomos) laikotarpis negali būti ilgesnis už projekto įgyvendinimo trukmę, tai yra lizingo (finansinės nuomos) būdu įsigytas materialusis turtas iki projekto įgyvendinimo pabaigos turi tapti projekto vykdytojo nuosavybe). Tinkamomis finansuoti išlaidomis yra laikomos:  4.1. tiesiogiai MTEP veikloms vykdyti bei kuriamoms tyrėjų ir pagalbinio personalo darbo vietoms aprūpinti būtini baldai;  4.2. kompiuterinė technika.  4.3. su MTEPI infrastruktūra ar jos panaudojimu susiję patentai, licencijos. Programinės įrangos licencijų įsigijimo išlaidos nėra tinkamos finansuoti;  4.4. kiti MTEPI infrastruktūrai priskirtini įrengimai, įranga, prietaisai, įrankiai ir įrenginiai. |
| 5. | Projekto vykdymas | Netinkamos finansuoti išlaidos. |
| 6. | Informavimas apie projektą | Netinkamos finansuoti išlaidos. |
| 7. | Netiesioginės išlaidos ir kitos išlaidos pagal fiksuotąją projekto išlaidų normą | Netinkamos finansuoti išlaidos. |

73. Jei valstybės pagalba suteikiama pradinei investicijai, susijusiai su esamos įmonės gamybos proceso esminiu keitimu ar jos veiklos įvairinimu, tinkamos finansuoti išlaidos turi tenkinti Bendrojo bendrosios išimties reglamento 14 straipsnio 7 dalies nuostatas. Informacija apie tai, ar valstybės pagalbos prašoma pradinei investicijai, susijusiai su esamos įmonės gamybos proceso esminiu keitimu ar jos veiklos įvairinimu, detalizuojama verslo plane.

74. Visas projekte įsigyjamas ilgalaikis materialusis turtas iki jo įsigijimo turi būti naujas (nenaudotas) ir pagamintas ne seniau kaip prieš 3 metus iki jo įsigijimo datos.

75. Nematerialusis turtas, naudojamas investicinėms išlaidoms apskaičiuoti, turi atitikti šias sąlygas:

75.1. turi būti naudojamas tik projekto vykdytojo veikloje;

75.2. turi būti nusidėvintis;

75.3. turi būti įsigytas rinkos sąlygomis iš trečiųjų šalių, nesusijusių su pirkėju;

75.4. turi būti įtrauktas į projekto vykdytojo turtą ir likti susietas su finansuotu projektu bent 5 metus didelių įmonių atveju arba 3 metus labai mažų įmonių, mažų įmonių ir vidutinių įmonių atveju po projekto finansavimo pabaigos.

76. Jeigu įgyvendinant projektą sukurtą MTEPI infrastruktūrą planuojama panaudoti gamyboje, Priemonės lėšomis gali būti finansuojama tokia infrastruktūros kūrimo ir įrengimo išlaidų dalis, kuri bus proporcinga planuojamam infrastruktūros naudojimui tik MTEP vykdyti. Kuriamos MTEPI infrastruktūros proporcingumas MTEP veikloms nustatomas vertinant kuriamos infrastruktūros panaudojimo laiko santykį išimtinai MTEP ir kitoms, nesusijusioms su MTEP, veikloms. Nustatant, ar veikla yra MTEP veikla, vadovaujamasi Rekomenduojamos mokslinių tyrimų ir eksperimentinės plėtros etapų klasifikacijos aprašu, patvirtintu Lietuvos Respublikos Vyriausybės 2012 m. birželio 6 d. nutarimu Nr. 650 „Dėl Rekomenduojamos mokslinių tyrimų ir eksperimentinės plėtros etapų klasifikacijos aprašo patvirtinimo“, ir *Frascati* vadovu (Mokslinės ir technologinės veiklos matavimas, standartinė praktika, siūloma mokslinių tyrimų ir eksperimentinės plėtros statistinėms apžvalgoms, *Frascati* vadovas, Ekonominio bendradarbiavimo ir plėtros organizacija, 2015). Į infrastruktūros panaudojimo MTEP veikloms laiką įskaitomas ne tik laikas, kai tiesiogiai vykdomos MTEP veiklos, bet ir infrastruktūros parengimo vykdyti atitinkamas MTEP veiklas ir prastovų tarp atitinkamų MTEP veiklų laikas. Visais atvejais panaudojimo laikas MTEP veikloms turi būti ekonomiškai pagrįstas.

**V SKYRIUS**

**PARAIŠKŲ RENGIMAS, PAREIŠKĖJŲ INFORMAVIMAS, KONSULTAVIMAS, PARAIŠKŲ TEIKIMAS IR VERTINIMAS**

77. Siekdamas gauti finansavimą pareiškėjas turi užpildyti paraišką, kurios iš dalies užpildyta forma PDF formatu skelbiama ES struktūrinių fondų svetainės www.esinvesticijos.lt skiltyje „Finansavimas“ prie paskelbto kvietimo teikti paraiškas „Susijusių dokumentų“. Paraiška ir jos priedai pildomi lietuvių kalba.

78. Pareiškėjas pildo paraišką (pareiškėjas gali pateikti paraišką tik lietuvių kalba arba lietuvių ir anglų kalbomis, siekdamas užtikrinti tinkamą vertimo paslaugų kokybę (tinkamu vertimu laikomas vertimo patvirtinimas vertėjo parašu ir vertimo biuro antspaudu arba tiekėjo ar jo įgalioto asmens parašu ir antspaudu) ir vertinant pirmenybę teikiant egzemplioriui lietuvių kalba) ir kartu su Aprašo 82 punkte nurodytais priedais (pildomi lietuvių kalba, jeigu atitinkamuose Aprašo 82 punkto papunkčiuose nenurodyta kitaip) iki kvietimo teikti paraiškas skelbime nustatyto termino paskutinės dienos teikia ją per Iš Europos Sąjungos struktūrinių fondų lėšų bendrai finansuojamų projektų duomenų mainų svetainę (toliau – DMS), o jei laikinai nėra užtikrintos DMS funkcinės galimybės – įgyvendinančiajai institucijai raštu (kartu pateikdamas į elektroninę laikmeną įrašytą paraišką ir priedus) Projektų taisyklių III skyriaus dvyliktajame skirsnyje nustatyta tvarka.

79. Jeigu vadovaujantis Aprašo 78 punktu paraiška teikiama raštu, ji gali būti teikiama vienu iš šių būdų:

79.1. įgyvendinančiajai institucijai teikiamas pasirašytas popierinis paraiškos ir jos priedų dokumentas (kartu pateikiama į elektroninę laikmeną įrašyta paraiška ir priedai). Paraiškos originalo ir elektroninės versijos turinys turi būti toks pat. Nustačius, kad paraiškos elektroninės versijos turinys neatitinka originalo, vadovaujamasi paraiškos originale nurodyta informacija. Paraiška gali būti pateikta registruotu laišku, per pašto kurjerį arba įteikta asmeniškai kvietime nurodytu adresu;

79.2. įgyvendinančiajai institucijai kvietime nurodytu elektroninio pašto adresu siunčiamas elektroninis dokumentas, pasirašytas kvalifikuotu elektroniniu parašu.

80. Jei paraiškos gali būti teikiamos per DMS, pareiškėjas prie DMS jungiasi naudodamasis Valstybės informacinių išteklių sąveikumo platforma ir užsiregistravęs tampa DMS naudotoju.

81. Jei laikinai nėra užtikrintos DMS funkcinės galimybės ir dėl to pareiškėjai negali pateikti paraiškos ar jos priedo (-ų) paskutinę paraiškų pateikimo termino dieną, įgyvendinančioji institucija paraiškų pateikimo terminą pratęsia 7 dienų laikotarpiui ir (arba) sudaro galimybę paraiškas ar jų priedus pateikti kitu būdu ir apie tai paskelbia Projektų taisyklių 82 punkte nustatyta tvarka.

82. Kartu su paraiška pareiškėjas turi pateikti šiuos priedus (Aprašo 82.1 ir 82.2 papunkčiuose nurodytų paraiškos priedų formos skelbiamos ES struktūrinių fondų svetainės www.esinvesticijos.lt skiltyje „Dokumentai“, dokumento tipas „paraiškų priedų formos“):

82.1. užpildytą Klausimyną apie pirkimo ir (arba) importo pridėtinės vertės mokesčio tinkamumą finansuoti iš Europos Sąjungos struktūrinių fondų ir (arba) Lietuvos Respublikos biudžeto lėšų, jei pareiškėjas prašo pirkimo ir (arba) importo pridėtinės vertės mokesčio išlaidas pripažinti tinkamomis finansuoti, t. y. įtraukia šias išlaidas į projekto biudžetą;

82.2. projekto biudžeto paskirstymą pagal pareiškėją ir partnerį (-ius), jeigu projektas įgyvendinamas su partneriu (-iais);

82.3. pareiškėjo ir (ar) partnerio (-ių), jei projektas įgyvendinamas su partneriu (-iais), Smulkiojo ar vidutinio verslo subjekto statuso deklaraciją, kurios forma patvirtinta Lietuvos Respublikos ūkio ministro 2008 m. kovo 26 d. įsakymu Nr. 4-119 „Dėl Smulkiojo ar vidutinio verslo subjekto statuso deklaravimo tvarkos aprašo ir Smulkiojo ar vidutinio verslo subjekto statuso deklaracijos formos patvirtinimo“;

82.4.Informaciją apie gautą valstybės pagalbą, kitus finansavimo šaltinius ir duomenis, reikalingus projekto atitikčiai 2014–2020 metų Europos Sąjungos fondų investicijų veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ priemonės Nr. 01.2.1-LVPA-K-823 „SmartInvest LT+“ projektų finansavimo sąlygų aprašo Nr. 2 nuostatoms ir projektų atrankos kriterijams įvertinti (Aprašo 5 priedas);

82.5. dokumentus, pagrindžiančius projekto biudžeto pagrįstumą (komerciniai pasiūlymai, nuorodos į rinkoje esančias kainas ir kt.). Informacija gali būti teikiama lietuvių ir (arba) anglų kalbomis;

82.6. verslo planą ir verslo plano priedus „Finansinis planas“, 1A, 1B, 1C. Verslo plano priedai 1A, 1B, 1C pasirenkami pagal planuojamas vykdyti veiklas, nurodytas Aprašo 10 punkte (pateikus verslo planą kartu su priedais kita negu rekomenduojama forma, jame turi būti pateikta visa rekomenduojamoje formoje nurodyta informacija). Pareiškėjas gali pateikti verslo planą ir verslo plano priedus tik lietuvių kalba arba lietuvių ir anglų kalbomis. Verslo plano ir jo priedų vertimas turi būti kokybiškas. Jei verslo plane ir jo prieduose, pateiktuose lietuvių ir anglų kalbomis, nurodyta informacija skiriasi, vertinant paraišką vadovaujamasi informacija, kuri pateikta verslo plane ir jo prieduose lietuvių kalba;

82.7. preliminarius finansavimo šaltinius (pareiškėjo įnašą ir netinkamų išlaidų padengimą);

82.8. jungtinės veiklos (partnerystės) sutarties kopiją arba bendradarbiavimo ketinimo protokolą, jeigu projektas įgyvendinamas su partneriu (-iais);

82.9. partnerio (-ių) deklaraciją (-jas), jei projektą numatyta įgyvendinti kartu su partneriu (-iais) (partnerio deklaracijos forma integruota į pildomą paraiškos formą);

82.10. laisvos formos deklaraciją, kurioje pareiškėjas atsakingai patvirtina, kad yra įvykdęs su mokesčių ir valstybinio socialinio draudimo įmokų mokėjimu susijusius įsipareigojimus (taikoma tik tais atvejais, kai pareiškėjas – užsienio investuotojas (įmonė);

82.11. pareiškėjo ir (ar) partnerio (-ių), jei projektas įgyvendinamas su partneriu (-iais), taip pat su pareiškėju ir (ar) partneriu (-iais) susijusių įmonių patvirtintus paskutinių trejų finansinių metų metinių finansinių ataskaitų rinkinius (taikoma užsienio juridiniams asmenimis ir Lietuvos juridiniams asmenims, kurių metinių finansinių ataskaitų elektroninio rinkinio forma nėra patvirtinta valstybės įmonės Registrų centro). Informacija gali būti teikiama lietuvių ir (arba) anglų kalbomis;

82.12. dokumentus, pagrindžiančius, kad pareiškėjas ir (ar) partneris (-iai), jei projektas įgyvendinamas su partneriu (-iais), turi teisinį pagrindą užsiimti ta veikla (atlikti funkcijas), kuriai pradėti ir (arba) vykdyti, ir (arba) plėtoti skirtas projektas (taikoma tik jeigu Lietuvos Respublikos teisės aktuose yra nustatytas reikalavimas turėti tokį teisinį pagrindą);

82.13. projekto ir verslo plano santrauką anglų kalba;

82.14. laisvos formos deklaraciją, kurioje pareiškėjas patvirtina, kad laikosi Bendrojo bendrosios išimties reglamento 14 straipsnio 16 dalyje nustatyto reikalavimo;

82.15. jeigu pareiškėjas numato patirti įgyvendinant projektą kuriamų produktų patentavimo išlaidas, turi pateikti informaciją dėl įmonių tarpusavio santykių, nurodytų *de minimis* reglamento 2 straipsnio 2 dalyje, reikalingą vienos įmonės, kaip nurodyta *de minimis* reglamente, apimčiai nustatyti (pildoma „Vienos įmonės“ deklaracija pagal Ministerijos parengtą ir interneto svetainėse http://www.esinvesticijos.lt/lt/dokumentai/vienos-imones-deklaracijos-pagal-komisijos-reglamenta-es-nr-1407-2013 ir http://eimin.lrv.lt/lt/veiklos-sritys/es-fondu-investicijos/2014-2020-m-programavimo-laikotarpis/ paskelbtą rekomenduojamą formą);

82.16. jeigu yra investuojama į įstatinį kapitalą, turi būti pateiktas susitarimo dokumento projektas, kuriame nurodyta teisių į projektą perleidimo ir akcinio kapitalo didinimo tvarka. Patvirtintas susitarimo dokumentas turi būti pateiktas iki projekto sutarties pasirašymo.

83. Be Aprašo 82 punkte nurodytų dokumentų, pareiškėjas gali pateikti Mokslo, inovacijų ir technologijų agentūros arba Lietuvos mokslo tarybos ekspertinę išvadą dėl projekto veiklų atitikties MTEP ir projekto prisidėjimo prie Prioritetinių mokslinių tyrimų ir eksperimentinės plėtros ir inovacijų raidos (sumaniosios specializacijos) prioritetų įgyvendinimo programos ir atitikimo bent vieno prioriteto įgyvendinimo tematikai (ekspertai, vertinę paraišką, turi neturėti ryšių nei su pareiškėju, nei su partneriu (-iais) (jei projektas įgyvendinamas su partneriu (-iais), t. y. ne mažiau kaip 5 metus neturėjęs darbo santykių nei su pareiškėju nei su partneriu (-iais), tarp eksperto ir pareiškėjo ar partnerio (-ių) nėra asmeninio turtinio ar neturtinio suinteresuotumo, taip pat jie yra nesusiję su pareiškėju ir partneriu (-iais) artimais giminystės ar svainystės ryšiais). Kontaktinė informacija ir ekspertinei išvadai gauti reikalinga dokumentacija nurodoma interneto svetainėse https://mita.lrv.lt/ ir www.lmt.lt. Jei tokia išvada nepateikiama, projekto veiklų atitiktį MTEP ir projekto prisidėjimą prie Prioritetinių mokslinių tyrimų ir eksperimentinės plėtros ir inovacijų raidos (sumaniosios specializacijos) prioritetų įgyvendinimo programos ir atitiktį bent vieno prioriteto įgyvendinimo tematikai vertina įgyvendinančioji institucija.

84. Jei planuojamos ūkinės veiklos poveikio aplinkai vertinimą reguliuojančių teisės aktų nustatyta tvarka privaloma atlikti poveikio aplinkai vertinimą, pareiškėjas iki projekto sutarties pasirašymo turi būti parengęs poveikio aplinkai vertinimo ataskaitą ir turėti atsakingos institucijos sprendimą ar atrankos išvadą (kopiją). Kai poveikio aplinkai vertinimo atlikti neprivaloma, pareiškėjas įgyvendinančiajai institucijai turi pateikti laisvos formos raštą, kuriame nurodoma informacija, kuria remiantis nustatyta, kad projektui netaikomas reikalavimas dėl poveikio aplinkai vertinimo, pagrindžiant tai Lietuvos Respublikos planuojamos ūkinės veiklos poveikio aplinkai vertinimo įstatymo nuostatomis. Įgyvendinančiajai institucijai Aprašo 100 punkte nustatytu atveju pratęsus projekto sutarties pasirašymo terminą, atitinkamai prasitęsia šiame Aprašo punkte įvardytų dokumentų pateikimo terminas.

85. Ne vėliau kaip iki projekto sutarties pasirašymo pareiškėjas turi būti sudaręs sutartį gauti paskolą, jei pareiškėjo įnašas arba įnašo dalis yra paskola. Iki projekto sutarties pasirašymo pareiškėjas įgyvendinančiajai institucijai turi pateikti akcijų pasirašymo sutartį ir akcijų (1/4 dalies) apmokėjimą patvirtinančius dokumentus, jei pareiškėjo įnašas arba įnašo dalis yra akcinio kapitalo didinimas. Jei pareiškėjas per įgyvendinančiosios institucijos nustatytą projekto sutarties pasirašymo terminą neįvykdo šio reikalavimo, pasiūlymas pasirašyti projekto sutartį netenka galios ir projektas nefinansuojamas. Įgyvendinančiajai institucijai Aprašo 100 punkte nustatytu atveju pratęsus projekto sutarties pasirašymo terminą, atitinkamai prasitęsia paskolos sutarties, akcijų pasirašymo sutarties ir akcijų (1/4 dalies) ir kitų finansavimo šaltinių apmokėjimą patvirtinančių dokumentų kopijų pateikimo terminas.

86. Paraiškų pateikimo paskutinė diena nustatoma kvietime teikti paraiškas, kuris skelbiamas ES struktūrinių fondų svetainėje www.esinvesticijos.lt.

87. Vadovaujantis Projektų taisyklių 118 punkto nuostatomis, paraiška yra atmetama neprašius pareiškėjo pateikti papildomų dokumentų ar duomenų, papildyti ar patikslinti paraiškoje pateiktos informacijos šiais atvejais:

87.1. jei su paraiška nepateiktas ir (arba) pateiktas neužpildytas bent vienas iš Aprašo 82papunkčiuose nurodytų priedų (jei jie yra taikomi);

87.2. jei paraiška pateikiama anksčiau nei kvietimo teikti paraiškas skelbime nustatytas terminas, nuo kurio gali būti teikiamos paraiškos.

88. Pareiškėjai informuojami ir konsultuojami Projektų taisyklių II skyriaus penktajame skirsnyje nustatyta tvarka. Informacija apie konkrečius įgyvendinančiosios institucijos konsultuojančius asmenis ir jų kontaktus bus nurodyta kvietimo teikti paraiškas skelbime, paskelbtame pagal Aprašą ES struktūrinių fondų svetainėje www.esinvesticijos.lt.

89. Paraiškos vertinimą sudaro projekto tinkamumo finansuoti vertinimas ir projekto naudos ir kokybės vertinimas. Projekto tinkamumo finansuoti vertinimas atliekamas Projektų taisyklių III skyriaus keturioliktajame ir penkioliktajame skirsniuose nustatyta tvarka pagal Aprašo 1 priede nustatytus reikalavimus, projekto naudos ir kokybės vertinimas – Projektų taisyklių III skyriaus keturioliktajame ir šešioliktajame skirsniuose nustatyta tvarka pagal Aprašo 2 priede nustatytus reikalavimus. Jei projekto naudos ir kokybės vertinimo metu projektui suteikiama mažiau balų negu nurodyta Aprašo 25 punkte, paraiška atmetama.

90. Vertinant paraišką įgyvendinančioji institucija gali paprašyti pareiškėjo pateikti trūkstamą informaciją ir (arba) dokumentus dokumentus (tarp jų gali prašyti pateikti ir dokumentus ir (ar) informaciją anglų kalba) Projektų taisyklių 118 punkte nustatyta tvarka. Pareiškėjas privalo pateikti šią informaciją ir (arba) dokumentus per įgyvendinančiosios institucijos nustatytą terminą. Jei pareiškėjas per nustatytą paraiškos patikslinimo terminą nepateikia trūkstamos informacijos arba pareiškėjo pateikta trūkstama informacija yra nepakankama, paraiškos vertinimas atliekamas vadovaujantis turima ir su patikslinta paraiška gauta informacija (pakartotinai patikslinti informaciją ar pateikti dokumentus nėra prašoma).

Prireikus vertinimo metu įgyvendinančioji institucija organizuoja projekto aptarimą susitikime, konferenciniu skambučiu ar kitomis ryšių priemonėmis, dalyvaujant reikiamiems įgyvendinančios institucijos ir pareiškėjo ekspertams ir viešosios įstaigos „Investuok Lietuvoje“ atstovui.

91. Paraiškų vertinimo metu, nustatant projektų atitiktį bendriesiems reikalavimams, nurodytiems Aprašo 1 priedo 1.1 ir 1.2 papunkčiuose, ir Aprašo 23.2 papunktyje nurodytam specialiajam projektų atrankos kriterijui, įgyvendinančioji institucija vadovaujasi Aprašo 83 punkte nurodyta ekspertine išvada (jei tokia pateikta), o jeigu ji nepakankama minėtiems bendriesiems reikalavimams ir kriterijui įvertinti – savo pasitelkto eksperto išvada. Jei ekspertų išvados nesutampa, arba pasitelkiamas trečias ekspertas, arba organizuojama diskusija tarp ekspertų (diskusija gali būti vykdoma interaktyviai), nepriėjus bendros nuomonės, į šią diskusiją įtraukiami papildomi ekspertai.

92. Paraiškos vertinamos ne ilgiau kaip 90 dienų nuo kvietimo teikti paraiškas skelbime nurodytos paraiškų pateikimo paskutinės dienos*.*

93. Nepavykus paraiškų įvertinti per Aprašo 92 punkte nustatytą terminą (kai vertinant paraiškas reikia kreiptis į kitas institucijas, atliekama patikra projekto įgyvendinimo ir (ar) administravimo vietoje, taip pat kai buvo gauta paraiškų, kurių suma didesnė nei kvietimui teikti paraiškas skirta lėšų suma), vertinimo terminas gali būti pratęstas įgyvendinančiosios institucijos sprendimu. Apie naują paraiškų vertinimo terminą Projektų taisyklių 127 punkte nustatyta tvarka įgyvendinančioji institucija informuoja pareiškėjus per DMS, o jeigu nėra įdiegtos DMS funkcinės galimybės – raštu, taip pat Ministeriją ir vadovaujančiąją instituciją raštu, vadovaudamasi Projektų taisyklių 9 punktu (jeigu įdiegtos funkcinės galimybės – per 2014–2020 metų Europos Sąjungos struktūrinių fondų posistemį SFMIS2014), ir nurodo termino pratęsimo priežastis.

94. Paraiška atmetama dėl priežasčių, nustatytų Apraše ir Projektų taisyklių 93 punkte, Projektų taisyklių III skyriaus keturioliktajame, penkioliktajame ir šešioliktajame skirsniuose, juose nustatyta tvarka. Apie paraiškos atmetimą pareiškėjas informuojamas raštu (jeigu įdiegtos funkcinės galimybės, informuojamas per DMS) per 3 darbo dienas nuo sprendimo dėl paraiškos atmetimo priėmimo dienos.

95. Pareiškėjas sprendimą dėl paraiškos atmetimo gali apskųsti Projektų taisyklių VII skyriaus keturiasdešimt trečiajame skirsnyje nustatyta tvarka ne vėliau kaip per 14 dienų nuo tos dienos, kurią pareiškėjas sužinojo ar turėjo sužinoti apie skundžiamus įgyvendinančiosios institucijos veiksmus ar neveikimą.

96. Paraiškų baigiamąjį vertinimo aptarimą organizuoja ir Paraiškų baigiamojo vertinimo aptarimo grupės sudėtį tvirtina Ministerija Projektų taisyklių 146 punkte nustatyta tvarka. Paraiškų baigiamojo vertinimo aptarimo grupės veiklos principai nustatomi šios grupės reglamente.

97. Sprendimą dėl projekto finansavimo arba nefinansavimo priima Ministerija Projektų taisyklių III skyriaus septynioliktajame skirsnyje nustatyta tvarka.

98. Ministerijai priėmus sprendimą finansuoti projektą, įgyvendinančioji institucija per 3 darbo dienas nuo šio sprendimo gavimo dienos elektroniniu paštu (jeigu įdiegtos funkcinės galimybės – per DMS)pateikia šį sprendimą pareiškėjams.

99. Pagal Aprašą finansuojamiems projektams įgyvendinti bus sudaromos trišalės projektų sutartys tarp pareiškėjų, įgyvendinančiosios institucijos ir Ministerijos. Projektų sutartys gali būti sudaromos iki 2021 m. gruodžio 31 d. Projektų sutartys bus sudaromos tik lietuvių kalba arba lietuvių ir anglų kalbomis (dvikalbės), užtikrinant reikiamą vertimo paslaugų kokybę ir pirmenybę egzemplioriui lietuvių kalba). Projektų sutartys yra keičiamos ar nutraukiamos Projektų taisyklių IV skyriaus devynioliktajame skirsnyje nustatyta tvarka.

100. Ministerijai priėmus sprendimą dėl projekto finansavimo, įgyvendinančioji institucija Projektų taisyklių IV skyriaus aštuonioliktajame skirsnyje nustatyta tvarka parengia ir pateikia pareiškėjui projekto sutarties, kurios forma nustatyta Projektų taisyklių 4 priede, projektą ir nurodo pasiūlymo pasirašyti projekto sutartį galiojimo terminą, nurodytą Projektų taisyklių 166 punkte. Pareiškėjui per įgyvendinančiosios institucijos nustatytą pasiūlymo galiojimo terminą nepasirašius projekto sutarties, pasiūlymas pasirašyti projekto sutartį netenka galios. Pareiškėjas turi teisę kreiptis į įgyvendinančiąją instituciją su prašymu dėl objektyvių priežasčių, nepriklausančių nuo pareiškėjo, pakeisti sutarties pasirašymo terminą. Jeigu pareiškėjas atsisako pasirašyti sutartį ar per nustatytą terminą jos nepasirašo, įgyvendinančioji institucija informuoja Ministeriją ir pareiškėją Projektų taisyklių 168 punkte nustatyta tvarka.

101. Įgyvendinančioji institucija, siekdama įsitikinti, kad finansavimo skyrimo (projekto sutarties sudarymo) metu pareiškėjas ir (ar) partneris (-iai), jei projektas įgyvendinamas su partneriu (-iais) nėra sunkumų patirianti įmonė, iki finansavimo skyrimo (projekto sutarties sudarymo) iš pareiškėjo ir (ar) partnerio (-ių), jei projektas įgyvendinamas su partneriu (-iais), paprašo pateikti paskutinių finansinių metų metinių finansinių ataskaitų rinkinius (netaikoma pareiškėjui ir (ar) partneriui, kuris yra Lietuvos juridinis asmuo ir kurio metinių finansinių ataskaitų elektroninio rinkinio forma yra patvirtinta valstybės įmonės Registrų centro – tokiu atveju paskutinių finansinių metųmetinių finansinių ataskaitų rinkinius teisės aktų nustatyta tvarka pareiškėjas ir (ar) partneris turi būti pateikęs Juridinių asmenų registrui). Paaiškėjus, kad finansavimo skyrimo (projekto sutarties sudarymo) momentu pareiškėjas yra patirianti sunkumų įmonė, finansavimas neskiriamas (projekto sutartis nesudaroma) (jei paaiškėja, kad partneris (-iai), jei projektas įgyvendinamas su partneriu (-iais) yra sunkumų patirianti įmonė, projektas gali būti teikiamas pervertinimui be šio partnerio dalyvavimo projekte).

102. Daiktinės pareiškėjo teisės į nekilnojamąjį turtą, kuris bus tiesiogiai naudojamas įgyvendinant projekte numatytą Aprašo 10.2 papunktyje nurodytą veiklą, ir (arba) Lietuvos Respublikos civilinio kodekso 4.254 straipsnyje nurodyti juridiniai faktai, susiję su šiuo nekilnojamuoju turtu, iki projekto sutarties pasirašymo turi būti įregistruoti Nekilnojamojo turto registre. Pareiškėjo daiktines teises į turtą Nekilnojamojo turto registre patikrina įgyvendinančioji institucija. Įgyvendinančiajai institucijai Aprašo 100 punkte nustatytu atveju pratęsus projekto sutarties pasirašymo terminą, atitinkamai pratęsiamas daiktinės pareiškėjo teisės į nekilnojamąjį turtą, kuris bus tiesiogiai naudojamas įgyvendinant projektą, ir (arba) Lietuvos Respublikos civilinio kodekso 4.254 straipsnyje nurodytų juridinių faktų, susijusių su šiuo nekilnojamuoju turtu, įregistravimo Nekilnojamojo turto registre terminas.

103. Projekto sutarties originalas gali būti rengiamas ir teikiamas:

103.1. pasirašytas raštu popierinėje laikmenoje;

103.2. pasirašytas kvalifikuotu elektroniniu parašu (tik elektroninėje laikmenoje).

**VI SKYRIUS**

**PROJEKTŲ ĮGYVENDINIMO REIKALAVIMAI**

104. Projektas įgyvendinamas pagal projekto sutartyje ir Projektų taisyklėse nustatytus reikalavimus. Projektui taip pat taikomi Apraše nustatyti reikalavimai.

105. Projektų įgyvendinimo priežiūrai sudaromas Projekto (-ų) priežiūros komitetas, kuris stebi projekto įgyvendinimo pažangą ir teikia rekomendacijas projektų vykdytojams dėl projekto įgyvendinimo. Projekto (-ų) priežiūros komitetas sudaromas iš įgyvendinančiosios institucijos ir Ministerijos atstovų, į Projekto (-ų) priežiūros komitetą gali būti kviečiami kitų institucijų, įstaigų ar organizacijų atstovai. Projekto (-ų) priežiūros komiteto sudėtis tvirtinama Lietuvos Respublikos ekonomikos ir inovacijų ministro įsakymu, o jo veiklos principai bus nustatyti šio komiteto darbo reglamente.

106. Jei pareiškėjas yra užsienio investuotojas (įmonė), jis turi ne vėliau kaip iki projekto sutarties pasirašymo dienos juridinių asmenų steigimą reguliuojančių teisės aktų nustatyta tvarka Lietuvos Respublikos juridinių asmenų registre įregistruoti privatų juridinį asmenį, kuriam daro lemiamą įtaką arba filialą, arba įsigyto juridinio asmens, kuriam daro lemiamą įtaką, akcijas ir apie tai informuoti įgyvendinančiąją instituciją.

107. 5 metus didelių įmonių atveju arba 3 metus įmonių, turinčių labai mažų įmonių, mažų įmonių ir vidutinių įmonių statusą, atveju po projekto finansavimo pabaigos turi būti užtikrintas investicijų tęstinumas Projektų taisyklių IV skyriaus dvidešimt septintajame skirsnyje nustatyta tvarka.

108. Projekto vykdytojas turi apdrausti ilgalaikį materialųjį turtą, kuriam įsigyti ar sukurti vykdant projektą naudotas finansavimas, maksimaliu turto atkuriamosios vertės draudimu nuo visų galimų rizikos atvejų. Turtas turi būti apdraustas projekto įgyvendinimo laikotarpiu nuo tada, kai yra sukuriamas ar įsigyjamas, ir ne mažiau kaip 5 metus didelių įmonių atveju arba 3 metus labai mažų įmonių, mažų įmonių ir vidutinių įmonių atveju, jeigu projekto vykdytojas turi labai mažos įmonės, mažos įmonės ir vidutinės įmonės statusą, nuo projekto finansavimo pabaigos, draudimo sritį reguliuojančių teisės aktų nustatyta tvarka. Draudimo įvykio atveju projekto vykdytojas turi atkurti prarastą turtą, taip pat turi užtikrinti, kad tokio įsipareigojimo laikytųsi ir partneris (-iai).

109. Jungtinės veiklos (partnerystės) sutartį galima keisti įsigaliojus projekto sutarčiai. Galimi tik tokie jungtinės veiklos (partnerystės) sutarties pakeitimai, kurie neturėjo esminės įtakos priimant sprendimą dėl projekto finansavimo. Jungtinės veiklos (partnerystės) sutarties pakeitimai turi būti suderinti su įgyvendinančiąja institucija. Jungtinės veiklos (partnerystės) sutarties pakeitimai turi būti įforminami pakeičiant arba papildant jungtinės veiklos (partnerystės) sutartį.

110. Projekto vykdytojas, numatęs projekto įgyvendinimo metu vykdyti veiklą, kuriai yra gautas finansavimas ir kuriai būtinas leidimas, licencija ar veiklos atestatas, projekto įgyvendinimo metu arba projektui pasibaigus per projekto sutartyje nustatytą laikotarpį privalo pateikti įgyvendinančiajai institucijai gauto leidimo, licencijos ar veiklos atestato kopiją. Nepateikus leidimo, licencijos ar veiklos atestato kopijos, Ministerija turi teisę pareikalauti iš projekto vykdytojo grąžinti suteiktą finansavimą.

111. Įgyvendinančioji institucija, suderinusi su Ministerija, turi teisę vienašališkai nutraukti projekto sutartį Projekto taisyklių 192 punkte nustatyta tvarka, jei projekto veiklos nepradėtos įgyvendinti per 1 mėnesį nuo projekto sutarties pasirašymo dienos. Jeigu įgyvendinančioji institucija nenutraukia projekto sutarties, ji nustato pareiškėjui ne ilgesnį kaip 1 mėnesio terminą pateikti informaciją dėl projekto veiklų įgyvendinimo pradžios nukėlimo ir, įvertinusi priežastis, laikydamasi lygiateisiškumo principo projektų vykdytojų atžvilgiu, priima galutinį sprendimą dėl projekto sutarties pratęsimo (nepratęsimo).

112. Projekto vykdytojas privalo informuoti apie įgyvendinamą ar įgyvendintą projektą Projektų taisyklių VII skyriaus trisdešimt septintajame skirsnyje nustatyta tvarka.

113. Projekto įgyvendinimo metu sukurta intelektinė nuosavybė 3 metus (kai projekto vykdytojas turi labai mažos įmonės, mažos įmonės arba vidutinės įmonės statusą) ar 5 metus (kai projekto vykdytojas turi didelės įmonės statusą) po projekto finansavimo negali būti perduota ne už rinkos kainą kitiems juridiniams ir (ar) fiziniams asmenims.

114. Projekto metu sukurtas prototipas (-ai) ar bandomosios partijos produktai 3 metus (kai projekto vykdytojas turi labai mažos įmonės, mažos įmonės arba vidutinės įmonės statusą) ar 5 metus (kai projekto vykdytojas turi didelės įmonės statusą) gali būti naudojami tik tolimesnėms MTEP veikloms ar demonstravimui.

115. Projekto vykdytojas ir partneris (-iai) MTEP darbams skirtas išlaidas privalo nurodyti metinėje pelno mokesčio deklaracijoje, kurią teikia Valstybinei mokesčių inspekcijai prie Lietuvos Respublikos finansų ministerijos nustatyta tvarka.

116. Projekto vykdytojas ir partneris (-iai), teikdami informaciją statistiką tvarkančioms institucijoms ir įstaigoms jų nustatyta tvarka, įsipareigoja pateikti informaciją ir apie MTEP darbams skirtas išlaidas.

117. Projekto vykdytojas įsipareigoja teikti Prioritetinių mokslinių tyrimų ir eksperimentinės plėtros ir inovacijų raidos (sumaniosios specializacijos) prioritetų įgyvendinimo programos, MTEPI prioritetų ir MTEPI prioritetų veiksmų plano įgyvendinimo stebėsenai ir vertinimui atlikti reikalingą informaciją stebėseną ir poveikio vertinimą atliekančiai (-ioms) institucijai (-oms), nurodytai (-oms) Mokslinių tyrimų ir eksperimentinės (socialinės, kultūrinės) plėtros ir inovacijų raidos (sumanios specializacijos) krypčių plėtros ir jų prioritetų įgyvendinimo stebėsenos ir poveikio vertinimo bei verslo subjektų ir mokslo ir studijų institucijų bendradarbiavimo skatinimo tvarkos apraše, patvirtintame Lietuvos Respublikos švietimo ir mokslo ministro ir Lietuvos Respublikos ūkio ministro 2014 m. gruodžio 15 d. įsakymu Nr. V-1218/4-911 „Dėl Mokslinių tyrimų ir eksperimentinės (socialinės, kultūrinės) plėtros ir inovacijų raidos (sumanios specializacijos) krypčių plėtros ir jų prioritetų įgyvendinimo stebėsenos ir poveikio vertinimo bei verslo subjektų ir mokslo ir studijų institucijų bendradarbiavimo skatinimo tvarkos aprašo patvirtinimo“.

118. Projekto užbaigimo reikalavimai nustatyti Projektų taisyklių IV skyriaus dvidešimt septintajame skirsnyje.

119. Visi su projekto įgyvendinimu susiję dokumentai turi būti saugomi Projektų taisyklių VII skyriaus keturiasdešimt antrajame skirsnyje nustatyta tvarka ir terminais, taip pat Bendrojo bendrosios išimties reglamento 12 straipsnyje nustatytą terminą.

**VII SKYRIUS**

**APRAŠO KEITIMO TVARKA**

120. Aprašo keitimo tvarka nustatyta Projektų taisyklių III skyriaus vienuoliktajame skirsnyje.

121. Jei Aprašas keičiamas jau atrinkus projektus, šie pakeitimai, nepažeidžiant lygiateisiškumo principo, taikomi ir įgyvendinamiems projektams Projektų taisyklių 91 punkte nustatytais atvejais.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2014–2020 metų Europos Sąjungos fondų investicijų

veiksmų programos 1 prioriteto „Mokslinių tyrimų,

eksperimentinės plėtros ir inovacijų skatinimas“ priemonės Nr. 01.2.1-LVPA-K-823 „SmartInvest LT+“ projektų finansavimo sąlygų aprašo Nr. 2

1 priedas

**PROJEKTO TINKAMUMO FINANSUOTI VERTINIMO LENTELĖ**

|  |  |
| --- | --- |
| **Paraiškos kodas** |  |
| **Pareiškėjo pavadinimas** |  |
| **Projekto pavadinimas** |  |
| **Projektą planuojama įgyvendinti:**  □ **su partneriu (-iais)** □ **be partnerio (-ių)** | |
| □ **PIRMINĖ** □**PATIKSLINTA**  *(Žymima „Patikslinta“ tais atvejais, kai ši lentelė tikslinama po to, kai paraiška grąžinama pakartotiniam vertinimui.)* | |

|  |  |  |  |
| --- | --- | --- | --- |
| **Bendrasis reikalavimas/**  **specialusis projektų atrankos kriterijus (toliau – specialusis kriterijus), jo vertinimo aspektai ir paaiškinimai** | **Bendrojo reikalavimo/ specialiojo kriterijaus detalizavimas** | **Bendrojo reikalavimo/ specialiojo kriterijaus vertinimas** | |
| **Taip / Ne/ Netaikoma/ Taip su išlyga** | **Komentarai** |
| **1. Planuojamu finansuoti projektu prisidedama prie bent vieno 2014–2020 metų Europos Sąjungos fondų investicijų veiksmų programos (toliau – veiksmų programa) prioriteto konkretaus uždavinio įgyvendinimo, rezultato pasiekimo ir įgyvendinama bent viena pagal projektų finansavimo sąlygų aprašą numatoma finansuoti veikla.** | | | |
| 1.1. Projekto tikslai ir uždaviniai atitinka bent vieną veiksmų programos prioriteto konkretų uždavinį ir siekiamą rezultatą. | Projekto tikslai ir uždaviniai turi atitikti veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ 1.2.1 konkretų uždavinį „Padidinti mokslinių tyrimų, eksperimentinės plėtros ir inovacijų veiklų aktyvumą privačiame sektoriuje“ ir siekiamą rezultatą.  Informacijos šaltinis – paraiška finansuoti iš Europos Sąjungos struktūrinių fondų lėšų bendrai finansuojamą projektą (toliau – paraiška). |  |  |
| 1.2. Projekto tikslai, uždaviniai ir veiklos atitinka bent vieną iš projektų finansavimo sąlygų apraše nurodytų veiklų. | Projekto tikslai, uždaviniai ir veiklos turi atitikti 2014–2020 metų Europos Sąjungos fondų investicijų veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ priemonės Nr. 01.2.1-LVPA-K-823 „SmartInvest LT+“ projektų finansavimo sąlygų aprašo  Nr. 2 (toliau – Aprašas) 10 punkte nurodytą veiklą ir  11 punktą.  Informacijos šaltinis – paraiška. |  |  |
| 1.3. Projektas atitinka kitus su projekto veiklomis susijusius projektų finansavimo sąlygų apraše nustatytus reikalavimus. | Projektas turi atitikti Aprašo 23.2 ir 23.3 papunkčiuose ir 21, 27, 28 ir 31 punktuose nustatytus reikalavimus.  Informacijos šaltiniai: paraiška, Juridinių asmenų registro duomenys, dokumentai, nurodyti Aprašo 82.11 papunktyje, Aprašo 5 priedas. |  |  |
| **2. Projektas atitinka strateginio planavimo dokumentų nuostatas.** | | | |
| 2.1. Paraiškos vertinimo metu projektas atitinka strateginio planavimo dokumentų nuostatas. | Projektas turi atitikti nacionalinį strateginio planavimo dokumentą, nurodytą Aprašo 23.1 papunktyje.  Informacijos šaltinis – paraiška. |  |  |
| 2.2. Projektu prisidedama prie bent vieno 2009 m. spalio 30 d. Europos Vadovų Tarybos išvadomis  Nr. 15265/09 patvirtintos Europos Sąjungos Baltijos jūros regiono strategijos, atnaujintos Europos Komisijos 2012 m. kovo 23 d. komunikatu  Nr. COM (2012) 128, tikslo įgyvendinimo pagal bent vieną Europos Sąjungos Baltijos jūros regiono strategijos veiksmų plane, patvirtintame Europos Komisijos 2017 m. kovo 20 d. sprendimu Nr. SWD(2017) 118, numatytą politinę sritį, horizontalųjį veiksmą ar įgyvendinimo pavyzdį. | Projektas turi prisidėti prie Europos Sąjungos Baltijos jūros regiono strategijos tikslo įgyvendinimo, kaip tai nustatyta Aprašo 24 punkte.  Informacijos šaltinis – paraiška. |  |  |
| **3. Projektu siekiama aiškių ir realių kiekybinių uždavinių.** | | | |
| 3.1. Projektu prisidedama prie bent vieno projektų finansavimo sąlygų apraše nustatyto veiksmų programos ir (arba) ministerijos priemonių įgyvendinimo plane nurodyto nacionalinio produkto ir (arba) rezultato stebėsenos rodiklio pasiekimo. | Projektas turi siekti stebėsenos rodiklių, nurodytų Aprašo 34punkte.  Informacijos šaltinis – paraiška. |  |  |
| 3.2. Išlaikyta nuosekli vidinė projekto logika, t. y. projekto rezultatai yra projekto veiklų padarinys, projekto veiklos sudaro prielaidas įgyvendinti projekto uždavinius, o pastarieji – pasiekti nustatytą projekto tikslą. | Informacijos šaltinis – paraiška. |  |  |
| 3.3. Projekto uždaviniai yra specifiniai (parodo projekto esmę ir charakteristikas), išmatuojami (kiekybiškai išreikšti ir matuojami) ir įvykdomi, aiški veiklų pradžios ir pabaigos data. | Informacijos šaltinis – paraiška. |  |  |
| **4. Projektas atitinka horizontaliuosius (darnaus vystymosi bei moterų ir vyrų lygybės ir nediskriminavimo) principus, projekto įgyvendinimas yra suderinamas su Europos Sąjungos (toliau – ES) konkurencijos politikos nuostatomis.** | | | |
| 4.1. Projekte nėra numatyta veiksmų, kurie turėtų neigiamą poveikį darnaus vystymosi principo įgyvendinimui: |  |  |  |
| 4.1.1. aplinkosaugos srityje (aplinkos kokybė ir gamtos ištekliai, kraštovaizdžio ir biologinės įvairovės apsauga, klimato kaita, aplinkos apsauga ir kt.); | Informacijos šaltinis – paraiška. |  |  |
| 4.1.2. socialinėje srityje (užimtumas, skurdas ir socialinė atskirtis, visuomenės sveikata, švietimas ir mokslas, kultūros savitumo išsaugojimas, tausojantis vartojimas); | Informacijos šaltinis – paraiška. |  |  |
| 4.1.3. ekonomikos srityje (darnus pagrindinių ūkio šakų ir regionų vystymas); | Informacijos šaltinis – paraiška. |  |  |
| 4.1.4. teritorijų vystymo srityje (aplinkosauginių, socialinių ir ekonominių skirtumų mažinimas); | Informacijos šaltinis – paraiška. |  |  |
| 4.1.5. informacinės ir žinių visuomenės srityje. | Netaikoma. |  |  |
| 4.2. Pasiūlyti konkretūs veiksmai (pademonstruotas iniciatyvus požiūris), kurie rodo, kad projektu skatinamas darnaus vystymosi principo įgyvendinimas. | Netaikoma. |  |  |
| 4.3. Projekte nėra numatoma apribojimų, kurie turėtų neigiamą poveikį moterų ir vyrų lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui. | Informacijos šaltinis – paraiška. |  |  |
| 4.4. Pasiūlyti konkretūs veiksmai, kurie rodo, kad projektu prisidedama prie moterų ir vyrų lygybės principo įgyvendinimo ir (arba) skatinamas nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principo įgyvendinimas. | Netaikoma. |  |  |
| 4.5. Projektas suderinamas su ES konkurencijos politikos nuostatomis: |  |  |  |
| 4.5.1. teikiamas finansavimas neviršija nustatytų  *de minimis* pagalbos ribų ir atitinka reikalavimus, taikomus *de minimis* pagalbai; | Projektui teikiamas finansavimas turi neviršyti nustatytų *de minimis* pagalbos ribų ir atitikti reikalavimus, taikomus *de minimis* pagalbai, kurie yra nustatyti Aprašo 13.1 papunktyje, 18, 52, 53 ir 54 punktuose.  (Taikoma tik Aprašo 10.1 papunktyje nurodytai veiklai).  Vertinant atitiktį šiam vertinimo aspektui, pildomas Aprašo 4 priedas.  Informacijos šaltiniai: paraiška, Suteiktos valstybės pagalbos ir nereikšmingos (*de minimis*) pagalbos registras, kurio nuostatai patvirtinti Lietuvos Respublikos Vyriausybės 2005 m. sausio 19 d. nutarimu Nr. 35 „Dėl Suteiktos valstybės pagalbos ir nereikšmingos (*de minimis*) pagalbos registro nuostatų patvirtinimo“ (toliau – Registras), dokumentai, nurodyti Aprašo 82.15 papunktyje. |  |  |
| 4.5.2. projektas finansuojamas pagal suderintą valstybės pagalbos schemą ar Europos Komisijos sprendimą arba pagal 2014 m. birželio 17 d. Komisijos reglamentą (ES) Nr. 651/2014, kuriuo tam tikrų kategorijų pagalba skelbiama suderinama su vidaus rinka taikant Sutarties 107 ir  108 straipsnius, laikantis ten nustatytų reikalavimų; | Projektas atitinka bendrąjį reikalavimą, jei jis atitinka 2014 m. birželio 17 d. Komisijos reglamente (ES) Nr. 651/2014, kuriuo tam tikrų kategorijų pagalba skelbiama suderinama su vidaus rinka taikant Sutarties 107 ir 108 straipsnius ir Apraše nustatytus reikalavimus.  Vertinant atitiktį šiam vertinimo aspektui, pildomas Aprašo 3 priedas.  Informacijos šaltiniai: paraiška, Registras. |  |  |
| 4.5.3. projekto finansavimas nereiškia neteisėtos valstybės pagalbos ar *de minimis* pagalbos suteikimo. | Netaikoma. |  |  |
| **5. Pareiškėjas ir partneris (-iai) organizaciniu požiūriu yra pajėgūs tinkamai ir laiku įgyvendinti teikiamą projektą ir atitinka jam (jiems) keliamus reikalavimus.** | | | |
| 5.1. Pareiškėjas ir partneris (-iai) yra juridiniai asmenys, juridinio asmens filialai, atstovybės  (toliau – juridinis asmuo) arba fiziniai asmenys, kaip nustatyta projektų finansavimo sąlygų apraše. |  |  |  |
| 5.2. Pareiškėjas ir partneris (-iai) atitinka tinkamų pareiškėjų sąrašą, nustatytą projektų finansavimo sąlygų apraše. | Tinkamų pareiškėjų (partnerių) sąrašas yra nurodytas Aprašo 15, 16 ir 17 punktuose.  Informacijos šaltiniai: paraiška, dokumentai, nurodyti Aprašo 82.3 papunktyje. |  |  |
| 5.3. Pareiškėjas ir partneris (-iai) turi teisinį pagrindą užsiimti ta veikla (atlikti funkcijas), kuriai pradėti ir (arba) vykdyti, ir (arba) plėtoti skirtas projektas. | Informacijos šaltiniai: paraiška, dokumentai, nurodyti Aprašo 82.12 papunktyje. |  |  |
| 5.4. Pareiškėjui ir partneriui (-iams) nėra apribojimų gauti finansavimą:  5.4.1. pareiškėjui ir partneriui (-iams), kurie yra juridiniai asmenys, nėra iškelta byla dėl bankroto arba restruktūrizavimo, nėra pradėtas ikiteisminis tyrimas dėl ūkinės ir (arba) ekonominės veiklos arba jis (jie) nėra likviduojamas (-i), nėra priimtas kreditorių susirinkimo nutarimas bankroto procedūras vykdyti ne teismo tvarka *(ši nuostata netaikoma biudžetinėms įstaigoms)* arba pareiškėjui ir partneriui (-iams), kurie yra fiziniai asmenys, nėra iškelta byla dėl bankroto, nėra pradėtas ikiteisminis tyrimas dėl ūkinės ir (arba) ekonominės veiklos;  5.4.2. paraiškos pateikimo dieną pareiškėjas ir partneris (-iai) galutiniu teismo sprendimu ar galutiniu administraciniu sprendimu nėra pripažinti nevykdančiais pareigų, susijusių su mokesčių ar socialinio draudimo įmokų mokėjimupagal Lietuvos Respublikos teisės aktus arba pagal kitos valstybės teisės aktus, jei pareiškėjas ir partneris (-iai) yra užsienyje registruoti juridiniai asmenys ar užsienyje gyvenantys fiziniai asmenys *(ši nuostata netaikoma įstaigoms, kurių veikla finansuojama iš Lietuvos Respublikos valstybės ir (arba) savivaldybių biudžetų ir (arba) valstybės pinigų fondų, ir pareiškėjams, kuriems Lietuvos Respublikos teisės aktų nustatyta tvarka yra atidėti mokesčių arba socialinio draudimo įmokų mokėjimo terminai);*  5.4.3. paraiškos vertinimo metu pareiškėjas ir partneris (-iai), kurie yra fiziniai asmenys, arba pareiškėjo ir partnerio (-ių), kurie yra juridiniai asmenys, vadovas, pagrindinis akcininkas (turintis daugiau nei 50 proc. akcijų) ar savininkas, ūkinės bendrijos tikrasis narys (-iai) ar mažosios bendrijos atstovas (-ai), turintis (-ys) teisę juridinio asmens vardu sudaryti sandorį, ar buhalteris (-iai), ar kitas (kiti) asmuo (asmenys), turintis (-ys) teisę surašyti ir pasirašyti pareiškėjo apskaitos dokumentus, neturi neišnykusio arba nepanaikinto teistumo arba dėl pareiškėjo ir partnerio (-ių) per paskutinius 5 metus nebuvo priimtas ir įsiteisėjęs apkaltinamasis teismo nuosprendis už dalyvavimą bendrininkų grupėje, organizuotoje grupėje, nusikalstamame susivienijime, jų organizavimą ar vadovavimą jiems, teroristinius ir su teroristine veikla susijusius nusikaltimus ar teroristų finansavimą, vaikų darbo ar kitų su prekyba žmonėmis susijusių nusikalstamų veikų, kyšininkavimą, prekybą poveikiu, papirkimą, piktnaudžiavimą, tarnybos pareigų neatlikimą, sukčiavimą, turto pasisavinimą, turto iššvaistymą, turtinės žalos padarymą apgaule, turto sunaikinimą ar sugadinimą, neteisėtą praturtėjimą, kontrabandą, muitinės apgaulę, neteisėtą disponavimą akcizais apmokestinamomis prekėmis, neteisėtą prekių ar produkcijos neišvežimą iš Lietuvos Respublikos, neteisėtą vertimąsi ūkine, komercine, finansine ar profesine veikla, neteisėtą juridinio asmens veiklą, svetimo prekių ar paslaugų ženklo naudojimą, apgaulingą pareiškimą apie juridinio asmens veiklą, mokesčių nesumokėjimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, skolininko nesąžiningumą, nusikalstamą bankrotą, netikros elektroninės mokėjimo priemonės gaminimą, tikros elektroninės mokėjimo priemonės klastojimą ar neteisėtą disponavimą elektronine mokėjimo priemone arba jos duomenimis, neteisėtą elektroninės mokėjimo priemonės ar jos duomenų panaudojimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą ar aplaidų apskaitos tvarkymą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą, netikrų pinigų ar vertybinių popierių pagaminimą, laikymą arba realizavimą, dokumento suklastojimą ar disponavimą suklastotu dokumentu, antspaudo, spaudo ar blanko suklastojimą, dalyvavimą kokioje nors kitoje neteisėtoje veikloje, kenkiančioje Lietuvos Respublikos ir (arba) ES finansiniams interesams *(šis apribojimas netaikomas, jei pareiškėjo arba partnerio (-ių) veikla yra finansuojama iš Lietuvos Respublikos valstybės ir (arba) savivaldybių biudžetų ir (arba) valstybės pinigų fondų, taip pat Europos investicijų fondui ir Europos investicijų bankui)*;  5.4.4. paraiškos vertinimo metu pareiškėjui ir partneriui (-iams), jei jie perkėlė gamybinę veiklą valstybėje narėje arba į kitą valstybę narę, nėra taikoma arba nebuvo taikoma išieškojimo procedūra *(ši nuostata nėra taikoma viešiesiems juridiniams asmenims)*;  5.4.5. paraiškos vertinimo metu pareiškėjui ir partneriui (-iams) nėra taikomas apribojimas (iki 5 metų) neskirti ES finansinės paramos dėl trečiųjų šalių piliečių nelegalaus įdarbinimo *(ši nuostata nėra taikoma viešiesiems juridiniams asmenims)*;  5.4.6. paraiškos vertinimo metu pareiškėjui ir partneriui (-iams) nėra taikomas apribojimas gauti finansavimą dėl to, kad per sprendime dėl lėšų grąžinimo nustatytą terminą lėšos nebuvo grąžintos arba grąžinta tik dalis lėšų *(šis apribojimas netaikomas įstaigoms, kurių veikla finansuojama iš Lietuvos Respublikos valstybės ir (arba) savivaldybių biudžetų ir (arba) valstybės pinigų fondų, įstaigoms, kurių veiklai finansuoti yra skiriama 2007–2013 metų ES fondų ar 2014–2020 metų ES struktūrinių fondų techninė parama, Europos investicijų fondui ir Europos investicijų bankui)*;  5.4.7. paraiškos vertinimo metu pareiškėjas ir partneris (-iai) Juridinių asmenų registrui yra pateikę metinių finansinių ataskaitų rinkinius, taip pat metinių konsoliduotųjų finansinių ataskaitų rinkinius, kaip nustatyta Juridinių asmenų registro nuostatuose, patvirtintuose Lietuvos Respublikos Vyriausybės 2003 m. lapkričio 12 d. nutarimu Nr. 1407 „Dėl Juridinių asmenų registro įsteigimo ir Juridinių asmenų registro nuostatų patvirtinimo“ *(ši nuostata netaikoma, kai pareiškėjas yra fizinis asmuo; ši nuostata taikoma tik tais atvejais, kai finansines ataskaitas būtina rengti pagal įstatymus, taikomus juridiniam asmeniui, užsienio juridiniam asmeniui ar kitai organizacijai arba jų filialui)*. | Informacijos šaltiniai: paraiška, Valstybinės mokesčių inspekcijos prie Lietuvos Respublikos finansų ministerijos ir Valstybinio socialinio draudimo fondo valdybos prie Socialinės apsaugos ir darbo ministerijos, Audito, apskaitos, turto vertinimo ir nemokumo valdymo tarnybos prie Lietuvos Respublikos finansų ministerijos, Juridinių asmenų registro duomenys, taip pat kita viešajai įstaigai Lietuvos verslo paramos agentūrai (toliau – įgyvendinančioji institucija) prieinama informacija.  Vertinant atitiktį šiam vertinimo aspektui, vadovaujamasi pareiškėjo (partnerio) pateikta deklaracija, dokumentais, nurodytais Aprašo 86.10 papunktyje.  Pareiškėjo (partnerio) deklaracijoje, dokumentuose, nurodytuose Aprašo 86.10 papunktyje, pateiktų teiginių dėl atitikties šiam vertinimo aspektui nurodytų apribojimų tikrumas tikrinamas atrankiniu būdu vidaus procedūrų apraše nustatyta tvarka). |  |  |
| 5.5. Pareiškėjas ir partneris (-iai) turi (gali užtikrinti) pakankamus administravimo gebėjimus vykdyti projektą. | Informacijos šaltinis – paraiška. |  |  |
| 5.6. Projekto parengtumas atitinka projektų finansavimo sąlygų apraše nustatytus reikalavimus | Projekto parengtumas turi atitikti reikalavimą, nustatytą Aprašo 36 punkte.  Informacijos šaltinis – paraiška. |  |  |
| 5.7. Partnerystė įgyvendinant projektą yra pagrįsta ir teikia naudą. (*Šis vertinimo aspektas vertinamas tik tais atvejais, jei pareiškėjas numato įgyvendinti projektą kartu su partneriu (-iais).* | Informacijos šaltiniai: paraiška, dokumentai, nurodyti Aprašo 82.8 papunktyje. |  |  |
| **6. Projekto išlaidų finansavimo šaltiniai aiškiai nustatyti ir užtikrinti.** | | | |
| 6.1. Pareiškėjo ir (ar) partnerio (-ių) įnašas atitinka projektų finansavimo sąlygų apraše nustatytus reikalavimus ir yra užtikrintas įnašo finansavimas. | Pareiškėjas ir (ar) partneris (-iai) turi prisidėti prie projekto įgyvendinimo Aprašo 58, 59, 60, 61, 62, 69, 70 ir 71 punktuose nurodyta lėšų dalimi.  Informacijos šaltiniai: duomenys tikrinami pagal Juridinių asmenų registro duomenis, pareiškėjo ir (ar) partnerio (-ių) kreditorių ir debitorių sąrašą (nurodomi kreditoriniai ir debitoriniai įsiskolinimai ir sąrašas, sudarytas ne vėliau kaip prieš 30 dienų iki paraiškos pateikimo įgyvendinančiajai institucijai dienos), prognozinius pinigų srautus (mėnesiais) projekto įgyvendinimo laikotarpiu, kuriuose pagal projekto tvarkaraštį būtų detalizuoti ir išdėstyti projekto finansavimo šaltiniai, numatomos patirti išlaidos (atsižvelgiant į mokėjimo sąlygas), įvertintas paramos sumų gavimas ir panašiai ir kurie įrodo, kad pareiškėjui ir (ar) partneriui (-iams) pakaks numatytų finansavimo šaltinių nuosavam indėliui finansuoti ir sklandžiam projekto veiklų finansavimui užtikrinti, pagrindžiančius planuojamo pardavimo dokumentus (turimos sutartys, užsakomieji komerciniai pasiūlymai, užsakymai ir panašiai), planuojamus finansavimo šaltinius (nuosavos lėšos, bankų ir kitų kredito įstaigų, juridinių asmenų paskolos ir kiti šaltiniai); kitus dokumentus, įrodančius pareiškėjo ir (ar) partnerio (-ių) gebėjimus užtikrinti savo veiklos tęstinumą per visą projekto įgyvendinimo laikotarpį ir prisidėti prie projekto finansavimo. |  |  |
| 6.2. Užtikrintas netinkamų finansuoti su projektu susijusių išlaidų padengimas. | Informacijos šaltiniai: Aprašo 1 priedo 6.1 papunktyje nurodyti informacijos šaltiniai. |  |  |
| 6.3. Užtikrintas finansinis projekto (veiklų) rezultatų tęstinumas. | Informacijos šaltinis – paraiška. |  |  |
| 6.4. Projektas atitinka Europos investicijų banko nustatytas išlaidų tinkamumo finansuoti sąlygas. | Informacijos šaltinis – paraiška. |  |  |
| **7. Užtikrintas efektyvus projektui įgyvendinti reikalingų lėšų panaudojimas.** | | | |
| 7.1. Projekto įgyvendinimo alternatyvos pasirinkimas pagrįstas sąnaudų ir naudos analizės rezultatais: | Netaikoma. |  |  |
| 7.1.1. projekto įgyvendinimo alternatyvai (-oms) įvertinti naudojamos pajamų, sąnaudų, finansavimo šaltinių, sukuriamos naudos ir kitos prielaidos yra pagrįstos; |  |  |  |
| 7.1.2. projekto įgyvendinimo alternatyvai (-oms) įvertinti naudojamas vienodas pagrįstos trukmės analizės laikotarpis; |  |  |  |
| 7.1.3. projekto įgyvendinimo alternatyvai (-oms) įvertinti naudojama vienoda pagrįsto dydžio diskonto norma; |  |  |  |
| 7.1.4. optimali projekto įgyvendinimo alternatyva pasirinkta pagal projekto įgyvendinimo alternatyvų finansinių ir (arba) ekonominių rodiklių (grynosios dabartinės vertės, vidinės grąžos normos, sąnaudų ir naudos santykio) reikšmes; |  |  |  |
| 7.1.5. pasirinktai projekto įgyvendinimo alternatyvai realizuoti nėra žinomų teisinių, techninių ir socialinių apribojimų. |  |  |  |
| 7.2. Projekto įgyvendinimo alternatyvos pasirinkimas pagrįstas sąnaudų efektyvumo rodikliu. | Netaikoma. |  |  |
| 7.3. Įvertintos pagrindinės projekto rizikos ir suplanuotos rizikų valdymo priemonės bei joms įgyvendinti reikalingi ištekliai. | Informacijos šaltinis – paraiška. |  |  |
| 7.4. Numatytos projekto veiklos atitinka tinkamoms finansuoti veikloms ir jų apimtims nustatytus reikalavimus. Išlaidos atitinka nustatytus reikalavimus ir yra būtinos projektams įgyvendinti. Veiklos ir išlaidos suplanuotos efektyviai ir pagrįstai, įvertinus ir iki paraiškos pateikimo pradėtas ar įvykdytas viešųjų pirkimų procedūras. Vertinant pareiškėjo ir partnerio (-ių) įgyvendintus ir (arba) įgyvendinamus projektus toms pačioms veikloms ir išlaidoms finansavimas nėra skiriamas pakartotinai. | Informacijos šaltinis – paraiška. |  |  |
| 7.5. Pareiškėjas gali įgyvendinti projekto tikslus, veiklas, uždavinius ir pasiekti rezultatus per projekto įgyvendinimo laikotarpį; projekto įgyvendinimo trukmė atitinka projektų finansavimo sąlygų apraše nustatytus reikalavimus. | Projekto įgyvendinimo trukmė (terminas) turi atitikti Aprašo 29 punkte nustatytą reikalavimą.  Informacijos šaltinis – paraiška. |  |  |
| 7.6. Projektas atitinka kryžminio finansavimo reikalavimus. | Netaikoma. |  |  |
| 7.7. Teisingai pritaikyta fiksuotoji projekto išlaidų norma, fiksuotieji projekto išlaidų vieneto įkainiai, fiksuotosios projekto išlaidų sumos ir (ar) apdovanojimai. | Projektui taikoma fiksuotoji projekto išlaidų norma turi atitikti reikalavimus, nustatytus Aprašo 47 punkte ir 2 lentelėje.  Informacijos šaltinis – paraiška. |  |  |
| 7.8. Paraiškoje teisingai nurodyta projekto kategorija, iš projekto planuojamos gauti pajamos (taip pat ir grynosios pajamos) teisingai apskaičiuotos ir teisingai nustatytas projektui reikiamo finansavimo dydis, atsižvelgiant į tai, ar įgyvendinant projektą:  – negaunama pajamų;  – gaunama pajamų ir jos yra įvertintos iš anksto;  – gaunama pajamų, bet jų iš anksto neįmanoma apskaičiuoti. | Netaikoma. |  |  |
| **8. Projekto veiklos vykdomos veiksmų programos įgyvendinimo teritorijoje.** | | | |
| 8.1. Projekto veiklos vykdomos Lietuvos Respublikoje arba ne Lietuvos Respublikoje, bet jas vykdant sukurti produktai, gauti rezultatai ir nauda (ar jų dalis, proporcinga Lietuvos Respublikos finansiniam įnašui) atitenka Lietuvos Respublikai (arba ES, kai vykdomos projektų veiklos pagal reglamento (ES) Nr. 1303/2013 9 straipsnio pirmosios pastraipos 1 punktą) ir projektas atitinka bent vieną iš šių sąlygų:  8.1.1. iš Europos regioninės plėtros fondo ir Sanglaudos fondo bendrai finansuojamo projekto veiklų, vykdomų ne Lietuvos Respublikoje, o ES teritorijoje, išlaidos neviršija procento, nustatyto projektų finansavimo sąlygų apraše; arba pagal projektų finansavimo sąlygų aprašą vykdomos reprezentacijai skirtos veiklos, informavimo, komunikacijos ir ES struktūrinių fondų matomumo didinimo veiklos;  8.1.2. iš Europos socialinio fondo bendrai finansuojamo projekto veiklos vykdomos:  – ES teritorijoje;  – ne ES teritorijoje, bet tokių veiklų išlaidos neviršija procento, nustatyto projektų finansavimo sąlygų apraše;  8.1.3. vykdomos techninės paramos projektų veiklos. | Projekto veiklų vykdymo teritorija turi atitikti Aprašo 32 punkte nustatytus reikalavimus.  Informacijos šaltinis – paraiška. |  |  |

**GALUTINĖ PROJEKTO ATITIKTIES BENDRIESIEMS REIKALAVIMAMS VERTINIMO IŠVADA:**

**1) Paraiška įvertinta teigiamai pagal visus bendruosius reikalavimus ir specialiuosius kriterijus:**

□ Taip □ Ne □ Taip su išlyga

Komentarai: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2) Pareiškėjas nebandė gauti konfidencialios informacijos arba daryti poveikio vertinimą atliekančiai institucijai dabartinio paraiškų vertinimo arba atrankos proceso metu:**

□ Taip, nebandė

□ Ne, bandė

Komentarai: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Privaloma pildyti tik atsakius „Ne, bandė“, t. y. nurodomos faktinės aplinkybės.)*

**3) Projekto tinkamumo finansuoti vertinimo metu nustatytos projekto** **tinkamos finansuoti ir tinkamos deklaruoti Europos Komisijai (toliau – EK) išlaidos:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Bendra projekto vertė (apima ir tinkamas, ir netinkamas išlaidas), Eur** | **Didžiausia galima projekto tinkamų finansuoti išlaidų suma:** | | | | | **Pajamos, mažinančios tinkamų deklaruoti EK išlaidų sumą, Eur** | **Tinkamos deklaruoti EK išlaidos** | |
| **Iš viso, Eur** | **Iš jų:** | | | | **Didžiausia EK tinkamų deklaruoti išlaidų suma, Eur** | **Dalis nuo tinkamų finansuoti išlaidų, proc.** |
| **Prašomos skirti lėšos – iki, Eur** | **Dalis nuo tinkamų finansuoti išlaidų, proc.** | **Pareiškėjo ir partnerio (-ių) nuosavos lėšos, Eur** | **Dalis nuo tinkamų finansuoti išlaidų, proc.** |
| 1 | 2 | 3 | 4=(3/2)\*100 | 5 | 6=(5/2)\*100 | 7 | 8 | 9=(8/2)\*100 |
|  |  |  |  |  |  |  |  |  |

**Pastabos:**

|  |
| --- |
| *Šiame laukelyje pagal poreikį gali būti įrašomos papildomos sąlygos, kurias įgyvendinančioji institucija, atsižvelgdama į projekto rizikingumą, siūlo įtraukti į projekto sutartį.* |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraiškos vertinimą atlikusios institucijos atsakingo

asmens pareigų pavadinimas) (data) (vardas ir pavardė, parašas, jei pildoma popierinė versija)

\_\_\_\_\_\_\_\_\_\_\_\_\_\_\_\_\_\_\_

2014–2020 metų Europos Sąjungos fondų investicijų veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ priemonės Nr. 01.2.1-LVPA-K-823 „Eksperimentas“ projektų finansavimo sąlygų aprašo Nr. 2

2 priedas

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **PROJEKTO Naudos ir kokybės vertinimo LENTELĖ**   |  |  | | --- | --- | | **Paraiškos kodas** |  | | **Pareiškėjo pavadinimas** |  | | **Projekto pavadinimas** |  | | **Projektą planuojama įgyvendinti:** *Pažymima projekto naudos ir kokybės vertinimo metu.*  ** su partneriu (-iais)  be partnerio (-ių)** | | | ** PIRMINĖ PATIKSLINTA**  *(Žymima „Patikslinta“ tais atvejais, kai ši lentelė tikslinama po to, kai paraiška grąžinama pakartotinai vertinti.)* | |  |  |  |  |  |  |  |  | | --- | --- | --- | --- | --- | --- | --- | | **Prioritetinis projektų atrankos kriterijaus  (toliau – kriterijus) pavadinimas** | **Kriterijaus vertinimo aspektai ir paaiškinimai** | **Didžiausias galimas kriterijaus balas** | **Kriterijaus vertinimas (jei taikomi svoriai)** | | **Vertinimo metu suteiktų balų skaičius** | **Komentarai** | | Kriterijaus įvertinimas | Svorio koeficien-tas | | **1. Įgyvendinant projektą sukurto(-s) produkto (inovacijos) naujumo lygis.** | Siekiant skatinti naujų globaliai reikšmingų produktų kūrimą, būtina įvertinti įgyvendinant arba įgyvendinus projektą sukurto (-ų) produkto (-ų) naujumo lygį. Naujumas klasifikuojamas į tris grupes (reikšmingumo didėjimo tvarka): produktas naujas įmonės lygmeniu, produktas naujas rinkos lygmeniu, produktas naujas pasaulio lygmeniu, kaip nurodyta Oslo vadove (*Oslo manual. Guidelines for Collecting and Interpreting Innovation Data, 4rd Edition, OECD, Eurostat, 2018*). Aukštesnis įvertinimas suteikiamas tiems projektams, kuriuos įgyvendinant arba įgyvendinus sukurtų produktų reikšmingumas yra didesnis. Reikšmingumas yra vertinamas atsižvelgiant į sukurto (-ų) produkto (-ų) naujumo lygį ir produktų skaičių.  Jeigu projekto įgyvendinimo metu arba per 3 metus po projekto įgyvendinimo bus sukurti 2 arba daugiau produktų, kurie nauji pasaulio lygmenyje, projektui skiriami 5 balai.  Jeigu projekto įgyvendinimo metu arba per 3 metus po projekto įgyvendinimo bus sukurtas 1 produktas, kuris naujas pasaulio lygmenyje, projektui skiriami 4 balai.  Jeigu projekto įgyvendinimo metu arba per 3 metus po projekto įgyvendinimo bus sukurtas 1 arba daugiau produktų, kurie nauji rinkos lygmenyje, už kiekvieną naują rinkos lygmenyje produktą skiriama 0,6 balo, bet ne daugiau kaip 3 balai už visus naujus rinkos lygmenyje produktus.  Jeigu projekto įgyvendinimo metu arba per 3 metus po projekto įgyvendinimo bus sukurtas 1 arba daugiau produktų, kurie nauji įmonės lygmenyje, už kiekvieną naują įmonės lygmenyje produktą skiriama 0,2 balo, bet ne daugiau kaip 2 balai už visus naujus įmonės lygmenyje produktus.  Jeigu projekto įgyvendinimo metu arba per 3 metus po projekto įgyvendinimo bus sukurtas 1 pasaulio lygmenyje naujas produktas ir rinkos ir (ar) įmonės lygmenyje nauji produktai, vertinama pagal toliau nurodytą formulę, tačiau X reikšmė negali būti didesnė nei 4,8 balo (jeigu X reikšmė gaunama didesnė nei 4,8, projektui skiriami 4,8 balo):  X4+0,6\*R+0,2\*Į, kur  R – projekto įgyvendinimo metu arba per 3 metus po projekto įgyvendinimo numatomas sukurti produktų, kurie nauji rinkos lygmenyje, skaičius;  Į – projekto įgyvendinimo metu arba per 3 metus po projekto įgyvendinimo numatomas sukurti produktų, kurie nauji įmonės lygmenyje, skaičius.  Jeigu projekto įgyvendinimo metu arba per 3 metus po projekto įgyvendinimo bus sukurti rinkos ir įmonės lygmenyje nauji produktai, vertinama pagal toliau nurodytą formulę, tačiau X reikšmė negali būti didesnė nei 3,2 balo (jeigu X reikšmė gaunama didesnė nei 3,2 balo, projektui skiriami 3,2 balo) laikantis pirmiau nurodytų sąlygų dėl didžiausio balų skaičiaus rinkos lygmenyje ir įmonės lygmenyje naujiems produktams nepriklausomai nuo jų skaičiaus (t. y. rinkos lygmenyje sukurtiems produktams didžiausia galima suteikti balų suma – 3 balai, o įmonės lygmenyje sukurtiems produktams – 2 balai):  X0,6\*R+0,2\*Į, kur  R – projekto įgyvendinimo metu arba per 3 metus po projekto įgyvendinimo numatomas sukurti produktų, kurie nauji rinkos lygmenyje, skaičius;  Į – projekto įgyvendinimo metu arba per 3 metus po projekto įgyvendinimo numatomas sukurti produktų, kurie nauji įmonės lygmenyje, skaičius.  Vertinant produktų naujumo lygmenį, vienas produktas priskiriamas tik vienai naujumo grupei (t. y. jei produktas yra naujas pasaulio lygmenyje, neskiriama papildomų balų už naujumą rinkos ir (ar) įmonės lygmenyje, jeigu produktas naujas rinkos lygmenyje, neskiriama papildomų balų už naujumą įmonės lygmenyje).  Informacijos šaltiniai: paraiška finansuoti iš Europos Sąjungos struktūrinių fondų lėšų bendrai finansuojamą projektą (toliau – paraiška), 2014–2020 metų Europos Sąjungos fondų investicijų veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ priemonės Nr. 01.2.1-LVPA-K-823 „SmartInvest LT+“ projektų finansavimo sąlygų aprašo Nr. 2 (toliau – Aprašas) 82.6 papunktyje nurodyti dokumentai. | **30** |  | **6** |  |  | | **2. Įgyvendinant projektą sukurtų produktų komercinimo potencialas.** | Siekiama skatinti rinkai patrauklesnių produktų kūrimą, todėl aukštesnis įvertinimas suteikiamas tiems projektams, kuriuos įgyvendinant ar įgyvendinus sukurtų produktų komercinimo potencialas yra didesnis. Komercinimo potencialas vertinamas atsižvelgiant į naujo produkto technologinės parengties lygį – aukštesnis įvertinimas suteikiamas tiems projektams, kuriuos įgyvendinant sukurtų produktų technologinės parengties lygis didesnis projekto pradžioje ir pabaigoje.  Iki 5 balų gali būti skiriama priklausomai nuo naujo produkto technologinės parengties lygio, vertinant numatomo sukurti/ kuriamo produkto technologinę parengtį dviem aspektais:  - *status quo*, t. y. technologinės parengties lygis prieš pradedant projekto veiklas (gali būti skiriama iki 2,5 balo). Vertinimo skalė: 4 etapas – skiriama 0,5 balo; 5 ir 6 etapai – skiriama 1,5 balo; 7 ir 8 etapai – skiriama 2,5 balo;  - įgyvendinus projektą numatomas pasiekti technologinės parengties lygis (gali būti skiriama iki 2,5 balo). Vertinimo skalė: 6 ir 7 etapai – skiriama 1,5 balo; 8 etapas – skiriama 2,5 balo.  Technologinės parengties lygiai suprantami kaip mokslinių tyrimų ir eksperimentinės plėtros etapai, nurodyti Rekomenduojamos mokslinių tyrimų ir eksperimentinės plėtros etapų klasifikacijos apraše, patvirtintame Lietuvos Respublikos Vyriausybės 2012 m. birželio 6 d. nutarimu Nr. 650 „Dėl Rekomenduojamos mokslinių tyrimų ir eksperimentinės plėtros etapų klasifikacijos aprašo patvirtinimo“.  Jeigu įgyvendinant ar įgyvendinus projektą bus sukurta daugiau nei vienas produktas, vertinamas kiekvienas produktas ir tuomet apskaičiuojamas suteikiamo balo vidurkis. Jeigu gaunamas skaičius nėra sveikasis, apvalinama pagal aritmetines taisykles iki sveikojo skaičiaus ir vieno skaičiaus po kablelio. | **20** |  | **4** |  |  | | **3. Investicijas gavusiose įmonėse įgyvendinant projektą ir per 3 metus po projekto veiklų įgyvendinimo pabaigos sukurtos tyrėjų darbo vietos.** | Siekiama skatinti tiesiogines užsienio investicijas MTEPI srityje ir atitinkamai naujų tyrėjų darbo vietų (kurios turi būti išlaikytos ne mažiau nei 5 metus, o labai mažų, mažų ir vidutinių įmonių atveju – ne mažiau kaip 3 metus nuo pirmosios priėmimo į darbo vietą dienos) kūrimą.Naujos tyrėjų darbo vietos turi būti sukurtos įgyvendinant projektą ir per 3 metus po projekto veiklų įgyvendinimo pabaigos ir apskaičiuotos viso etato ekvivalentais. Aukštesnis įvertinimas suteikiamas tiems projektams, kuriais sukuriama daugiau tyrėjų darbo vietų.  5 balai suteikiami pirmiesiems 20 procentų projektų (jeigu gaunamas skaičius nėra sveikasis, apvalinama pagal aritmetines taisykles iki sveikojo skaičiaus; atitinkamai ši taisyklė taikoma ir toliau), 4 balai – kitiems 20 procentų projektų ir t. t. 1 balas suteikiamas paskutiniams 20 procentų projektų. Jeigu pirmieji projektai, pagal kuriuos numatoma sukurti vienodą tyrėjų darbo vietų skaičių, sudaro daugiau nei 20 procentų projektų, tuomet visiems jiems suteikiami 5 balai. Tokiu atveju 4 balai suteikiami pirmiesiems 20 procentų likusių projektų, 3 balai – kitiems 20 procentų projektų ir t. t. Atitinkamai ta pati loginė seka taikoma, jeigu susidaro daugiau negu 20 procentų 4 balais vertinamų projektų, surinkusių vienodą balų skaičių. Tokiu atveju jiems visiems skiriami 4 balai, o likusiems tuo pačiu principu suteikiami žemesni vertinimai. | **20** |  | **4** |  |  | | **4. Įgyvendinant projektą ir 3 metus po projekto veiklų įgyvendinimo pabaigos įmonės** **pajamų, gautų iš įgyvendinant projektą ir tiesiogiai projekto įgyvendinimo metu sukurtų ir rinkai pateiktų produktų, santykis su tinkamomis finansuoti projekto išlaidomis**. | Siekiama skatinti komerciškai naudingų produktų kūrimą, todėl aukštesnis įvertinimas suteikiamas tiems projektams, kuriuos įgyvendinant ir 3 metus po projekto veiklų įgyvendinimo pabaigos gautų įmonės pajamų iš įgyvendinant projektą ir tiesiogiai projekto įgyvendinimo metu sukurtų ir rinkai pateiktų produktų santykis su projekto tinkamomis finansuoti išlaidomis yra didesnis.  Vertinama pagal formulę:  XP/I, kurioje:  P – įgyvendinant projektą ir 3 metus po projekto veiklų įgyvendinimo pabaigos įmonės gautos pajamos iš įgyvendinant projektą ir tiesiogiai projekto metu sukurtų ir rinkai pateiktų produktų;  I – tinkamos finansuoti projekto išlaidos.  Jeigu gaunamas skaičius nėra sveikasis, apvalinama pagal aritmetines taisykles iki sveikojo skaičiaus ir vieno skaičiaus po kablelio.  5 balai suteikiami pirmiesiems didžiausią pajamų ir tinkamų finansuoti išlaidų santykio reikšmę turinčių 20 proc. projektų (jeigu gaunamas skaičius nėra sveikasis, apvalinama pagal aritmetines taisykles iki sveikojo skaičiaus; atitinkamai ši taisyklė taikoma ir toliau), 4 balai – kitiems 20 proc. projektų ir  t. t. 1 balas suteikiamas paskutiniams 20 proc. projektų. Jeigu pirmieji projektai, pagal kuriuos numatomas vienodas pajamų ir tinkamų finansuoti išlaidų santykis, sudaro daugiau nei 20 proc. projektų, tuomet visiems jiems suteikiami 5 balai. Tokiu atveju 4 balai suteikiami pirmiesiems 20 proc. likusių projektų, 3 balai – kitiems 20 proc. projektų ir t. t. Atitinkamai ta pati loginė seka taikoma, jeigu susidaro daugiau negu 20 proc. 4 balais vertinamų projektų, surinkusių vienodą balų skaičių. Tokiu atveju jiems visiems skiriami 4 balai, o likusiems tuo pačiu principu suteikiami žemesni vertinimai. | **20** |  | **4** |  |  | | **5. Įgyvendinant projektą numatomos vykdyti MTEP veiklos priskirtinos gyvybės mokslų sektoriui.** | Vertinama, ar įgyvendinant projektą numatomos vykdyti MTEP veiklos yra priskirtinos gyvybės mokslų sektoriui.  Jeigu įgyvendinant projektą numatomos vykdyti MTEP veiklos yra priskirtinos gyvybės mokslų sektoriui, projektui skiriami 5 balai, jeigu nėra priskirtos gyvybos mokslų sektoriui, projektui skiriama 0 balų. | **10** |  | **2** |  |  | | **Suma:** | | **100** |  |  |  |  | | **Minimali privaloma surinkti balų suma:** | | **30** |  |  |  |  | |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraiškos vertinimą atlikusios institucijos atsakingo

asmens pareigų pavadinimas) (data) (vardas ir pavardė, parašas, jei pildoma popierinė versija)

\_\_\_\_\_\_\_\_\_\_\_\_\_\_\_\_\_\_\_\_\_\_

2014–2020 metų Europos Sąjungos fondų investicijų

veiksmų programos 1 prioriteto „Mokslinių tyrimų,

eksperimentinės plėtros ir inovacijų skatinimas“ priemonės Nr. 01.2.1-LVPA-K-823 „SmartInvest LT+“

projektų finansavimo sąlygų aprašo Nr. 2

3 priedas

**PROJEKTŲ ATITIKTIES VALSTYBĖS PAGALBOS TAISYKLĖMS Patikros lapas**

|  |
| --- |
| **1. Priemonės teisinis pagrindas** |
| 2014 m. birželio 17 d. Komisijos reglamentas (ES) Nr. 651/2014, kuriuo tam tikrų kategorijų pagalba skelbiama suderinama su vidaus rinka taikant Sutarties 107 ir 108 straipsnius (toliau – Reglamentas) |

|  |  |
| --- | --- |
| **2. Duomenys apie paraišką / projektą** | |
| **Paraiškos / projekto numeris** |  |
| **Pareiškėjo / projekto vykdytojo pavadinimas** |  |
| **Projekto pavadinimas** |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **3. Paraiškos / projekto patikra dėl atitikties Reglamentui** | | | | | | | | |
| **Eil.**  **Nr.** | **Klausimai** | | | **Rezultatas** | | | **Pastabos** | |
| 3.1. | Kokiai kategorijai priskiriamas pareiškėjas (pasirinkti tik vieną variantą)? | | | □ Taip | | □ Ne |  | |
| - labai maža įmonė | | |  | |  |  | |
| - maža įmonė | | |  | |  |  | |
| - vidutinė įmonė | | |  | |  |  | |
| - didelė įmonė | | |  | |  |  | |
| 3.2. | Kokiai kategorijai priskiriamas partneris (pasirinkti tik vieną variantą)? (Jei taikoma) | | | □ Taip | | □ Ne |  | |
| - labai maža įmonė | | |  | |  |  | |
| - maža įmonė | | |  | |  |  | |
| - vidutinė įmonė | | |  | |  |  | |
| - didelė įmonė | | |  | |  |  | |
| 3.3. | Ar teikiama valstybės pagalba atitinka Reglamento 1 straipsnio 2 dalies nuostatas? | | | □ Taip | | □ Ne |  | |
| 3.4. | Ar teikiama valstybės pagalba atitinka Reglamento 1 straipsnio 3 dalies nuostatas? | | | □ Taip | | □ Ne |  | |
| 3.5. | Ar teikiama valstybės pagalba atitinka Reglamento 1 straipsnio 4 dalies nuostatas? | | | □ Taip | | □ Ne |  | |
| 3.6. | Ar teikiama valstybės pagalba atitinka Reglamento 1 straipsnio 5 dalies nuostatas? | | | □ Taip | | □ Ne |  | |
| 3.7. | Ar teikiama valstybės pagalba atitinka Reglamento 4 straipsnio 1 dalies nuostatas? | | | □ Taip | | □ Ne |  | |
| 3.8. | Ar teikiama valstybės pagalba atitinka Reglamento 4 straipsnio 2 dalies nuostatas? | | | □ Taip | | □ Ne |  | |
| 3.9. | Ar yra pagrįstas valstybės pagalbos skatinamasis poveikis pagal Reglamento 6 straipsnio 2 dalį? | | | □ Taip | | □ Ne |  | |
| 3.10. | Ar yra laikomasi valstybės pagalbos sumavimo reikalavimų, nustatytų Reglamento 8 straipsnyje? | | | □ Taip | | □ Ne |  | |
| *Taikoma, jei valstybės pagalba teikiama pagal Reglamento 14 straipsnį:* | | | | | | | | |
| 3.11. | Ar valstybės pagalba teikiama pradinei investicijai (kaip ji apibrėžta Reglamento 2 straipsnio 49 punkto a papunktyje), kaip nurodyta Reglamento 14 straipsnio 3 dalyje? | | | □ Taip | | □ Ne |  | |
| 3.12. | Ar valstybės pagalbos yra prašoma Reglamento 14 straipsnio 4 dalies a punkte nurodytoms tinkamoms finansuoti investicinėms išlaidoms į materialųjį ir nematerialųjį turtą? | | | □ Taip | | □ Ne |  | |
| 3.13. | Ar laikomasi Reglamento 14 straipsnio 5 dalies nuostatų, t. y. numatoma, kad pabaigus investuoti investicijos valstybės pagalbą gaunančioje vietovėje bus išlaikytos ne trumpiau kaip 5 metus didelių įmonių arba 3 metus labai mažų įmonių, mažų įmonių ir vidutinių įmonių atveju? | | | □ Taip | | □ Ne |  | |
| 3.14. | Ar valstybės pagalbos intensyvumas atitinka Reglamento 14 straipsnio 12 dalies nuostatas? | | | □ Taip | | □ Ne |  | |
| 3.15. | Ar teikiama valstybės pagalba atitinka Reglamento 13 straipsnio nuostatas? | | | □ Taip | | □ Ne |  | |
| 3.16. | Ar įsigyjamas turtas atitinka Reglamento 14 straipsnio 6 dalies nuostatas? | | | □ Taip | | □ Ne |  | |
| 3.17. | Ar laikomasi Reglamento 14 straipsnio 7 dalies nuostatų apskaičiuojant tinkamas išlaidas? (Jei taikoma) | | | □ Taip | | □ Ne |  | |
| 3.18. | Ar laikomasi Reglamento 14 straipsnio 8 dalies nuostatų dėl nematerialiojo turto? | | | □ Taip | | □ Ne |  | |
| 3.19. | Ar teikiama valstybės pagalba atitinka Reglamento 14 straipsnio 13 dalies nuostatas? | | | □ Taip | | □ Ne |  | |
| 3.20. | Ar laikomasi Reglamento 14 straipsnio 14 dalies nuostatų dėl valstybės pagalbos gavėjo finansinio įnašo dydžio? | | | □ Taip | | □ Ne |  | |
| 3.21. | Ar laikomasi Reglamento 14 straipsnio 16 dalies nuostatų? | | | □ Taip | | □ Ne |  | |
| *Taikoma, jei valstybės pagalba teikiama pagal Reglamento 25 straipsnį:* | | | | | | | | |
| 3.22. | Ar teikiama valstybės pagalba atitinka Reglamento 25 straipsnio 2 dalies b ir (ar) c punktus? | | | □ Taip | | □ Ne |  | |
| 3.23. | Ar teikiama valstybės pagalba tinkamoms finansuoti išlaidoms, nurodytoms Reglamento 25 straipsnio 3 dalyje? | | | □ Taip | | □ Ne |  | |
| 3.24. | Ar valstybės pagalbos intensyvumas atitinka Reglamento 25 straipsnio 5 dalies nuostatas? | | | □ Taip | | □ Ne |  | |
| 3.25. | Ar valstybės pagalbos intensyvumas atitinka Reglamento 25 straipsnio 6 dalies nuostatas? (Jei taikoma) | | | □ Taip | | □ Ne |  | |
|  | | | | | | | | |
| **4. Valstybės pagalbos atitikties vertinimas** | | | | | | | | |
| Ar teikiama valstybės pagalba atitinka Reglamento nuostatas? | | | □ Taip | | □ Ne | | |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vertintojas) | | \_\_\_\_\_\_\_\_\_\_\_\_\_\_  (parašas) | | | | | \_\_\_\_\_\_\_\_\_\_\_\_\_  (data) | |
| **Patikros peržiūra:**  □ Vertintojo išvadai pritarti  □ Vertintojo išvadai nepritarti  *Pastabos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* | | | | | | | | |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (skyriaus vedėjas) | | \_\_\_\_\_\_\_\_\_\_\_\_\_\_  (parašas) | | | | | \_\_\_\_\_\_\_\_\_\_\_\_  (data) | |

\_\_\_\_\_\_\_\_\_\_\_\_\_\_

2014–2020 metų Europos Sąjungos fondų investicijų

veiksmų programos 1 prioriteto „Mokslinių tyrimų,

eksperimentinės plėtros ir inovacijų skatinimas“ priemonės Nr. 01.2.1-LVPA-K-823 „SmartInvest LT+“

projektų finansavimo sąlygų aprašo Nr. 2

4 priedas

**PROJEKTŲ ATITIKTIES *de minimis* PAGALBOS TAISYKLĖMS Patikros lapas**

|  |
| --- |
| **1. Finansavimo teisinis pagrindas** |
| 2013 m. gruodžio 18 d. Komisijos reglamentas (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo *de minimis* pagalbai (toliau – *de minimis* reglamentas) |

|  |  |
| --- | --- |
| **2. Duomenys apie paraišką / projektą** | |
| **Paraiškos / projekto numeris** |  |
| **Pareiškėjo / projekto vykdytojo pavadinimas** |  |
| **Projekto pavadinimas** |  |

|  |  |  |  |  |  |
| --- | --- | --- | --- | --- | --- |
| **3. Paraiškos/projekto/finansuojamų galutinio naudos gavėjo veiklų patikra dėl atitikties *de minimis* reglamentui** | | | | | |
| **Eil.**  **Nr.** | **Klausimai** | **Rezultatas** | | | **Pastabos** |
| **Taip** | **Ne** | **Netaikoma** |
| 3.1. | Ar pareiškėjas (projekto vykdytojas) vykdo veiklą žuvininkystės ir akvakultūros sektoriuje, kuriam taikomas 2013 m. gruodžio 11 d. Europos Parlamento ir Tarybos reglamentas (ES) Nr. 1379/2013 dėl bendro žvejybos ir akvakultūros produktų rinkų organizavimo, kuriuo iš dalies keičiami Tarybos reglamentai (EB) Nr. 1184/2006 ir (EB) Nr. 1224/2009 ir panaikinamas Tarybos reglamentas (EB) Nr. 104/2000? | □ | □ | □ |  |
| 3.2. | Ar pareiškėjas (projekto vykdytojas) vykdo pirminės žemės ūkio produktų gamybos veiklą? | □ | □ | □ |  |
| 3.3. | Ar pareiškėjas (projekto vykdytojas) veikia žemės ūkio produktų perdirbimo ir prekybos sektoriuje, kai valstybės pagalbos dydis nustatomas pagal iš pirminių gamintojų įsigytų arba atitinkamų įmonių rinkai pateiktų produktų kainą arba kiekį? | □ | □ | □ |  |
| 3.4. | Ar pareiškėjas (projekto vykdytojas) veikia žemės ūkio produktų perdirbimo ir prekybos sektoriuje, kai valstybės pagalba priklauso nuo to, ar bus iš dalies arba visa perduota pirminiams gamintojams? | □ | □ | □ |  |
| 3.5. | Ar pareiškėjas (projekto vykdytojas) vykdo su eksportu susijusią veiklą trečiosiose valstybėse arba Europos Sąjungos valstybėse narėse (t. y. veikla tiesiogiai susijusi su eksportuojamais kiekiais, platinimo tinklo kūrimu ir veikla arba kitomis einamosiomis išlaidomis, susijusiomis su eksporto veikla)? | □ | □ | □ |  |
| 3.6. | Ar pareiškėjui (projekto vykdytojui) teikiama valstybės pagalba priklauso nuo to, ar daugiau vartojama vietinių nei importuotų prekių? | □ | □ | □ |  |
| 3.7. | Jei pareiškėjas (projekto vykdytojas) vykdo veiklą šio priedo  3.1–3.4 papunkčiuose nurodytuose sektoriuose, tačiau kartu bent viename sektoriuje, kuriam taikomas *de minimis* reglamentas, ir pastarajam sektoriui pagalba teikiama, ar užtikrinama, kad tinkamomis priemonėmis, kaip antai atskiriant veiklos sritis ar sąnaudas, veiklai tuose sektoriuose, kuriems *de minimis* reglamentas netaikomas, nebūtų teikiama *de minimis* pagalba, kuri teikiama pagal *de minimis* reglamentą? *(Jei taikoma)* | □ | □ | □ |  |
| 3.8. | Ar *de minimis* pagalba yra (bus) naudojama krovinių vežimo keliais transporto priemonėms įsigyti? | □ | □ | □ |  |
| 3.9. | Ar bendra vienai įmonei, kaip ji apibrėžta *de minimis* reglamente, suteikta *de minimis* pagalbos suma Lietuvos Respublikoje neviršija (ar konkrečiu atveju viršys suteikus *de minimis* pagalbą)  200 000 Eur (du šimtus tūkstančių eurų) per bet kurį trejų finansinių metų laikotarpį? | □ | □ | □ |  |
| 3.10. | Jei įmonė (pareiškėjas, projekto vykdytojas) vykdo krovinių vežimo keliais veiklą samdos pagrindais arba už atlygį ir taip pat kitą veiklą, kuriai taikoma 200 000 Eur (dviejų šimtų tūkstančių eurų) viršutinė riba, ar užtikrinama, kad *de minimis* pagalba krovinių vežimo keliais veiklai neviršytų 100 000 Eur (šimto tūkstančio eurų) ir kad *de minimis* pagalba nebūtų naudojama krovinių vežimo keliais transporto priemonėms įsigyti? *(Jei taikoma)* | □ | □ | □ |  |
| 3.11. | Jei dvi įmonės susijungė arba viena įsigijo kitą, ar apskaičiuojant, ar nauja *de minimis* pagalba naujajai arba įsigyjančiajai įmonei viršija atitinkamą *de minimis* reglamente nustatytą viršutinę ribą, atsižvelgta į visą ankstesnę *de minimis* pagalbą, suteiktą bet kuriai iš susijungiančių įmonių? *(Jei taikoma)* | □ | □ | □ |  |
| 3.12. | Jei viena įmonė suskaidyta į dvi ar daugiau atskirų įmonių, ar iki suskaidymo suteikta *de minimis* pagalba priskiriama įmonei, kuri ja pasinaudojo? Jei toks priskyrimas neįmanomas, ar *de minimis* pagalba proporcingai paskirstoma remiantis naujųjų įmonių nuosavo kapitalo balansine verte suskaidymo įsigaliojimo dieną? | □ | □ | □ |  |
| 3.13. | Ar teikiamo finansavimo bendrasis subsidijos ekvivalentas apskaičiuotas tinkamai, teikiama *de minimis* pagalba yra skaidri? (*de minimis* reglamento 4 straipsnis) | □ | □ | □ | *(Nurodyti de minimis reglamento 4 straipsnio dalį, pagal kurią teikiama de minimis pagalba laikoma skaidria)* |
| 3.14. | Ar *de minimis* pagalba sumuojama pagal *de minimis* reglamento  5 straipsnio reikalavimus? | □ | □ | □ |  |
| 3.15. | Ar teikiama *de minimis* pagalba patenka į *de minimis* reglamento galiojimo laikotarpį? | □ | □ | □ |  |

|  |  |  |  |  |  |
| --- | --- | --- | --- | --- | --- |
| **4. Finansavimo atitikties *de minimis* reglamentui vertinimas** | | | | | |
| Ar teikiamas finansavimas atitinka *de minimis* reglamentą? | | □ | □ |  | |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vertintojas) | \_\_\_\_\_\_\_\_\_\_\_\_  (parašas) | | | | *\_\_\_\_\_\_\_\_\_\_\_\_*  (data) | |
| **Patikros peržiūra:**  □ Išvadai pritarti  □ Išvadai nepritarti  *Pastabos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* | | | | | | |
| *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  *(vadovas)* | *\_\_\_\_\_\_\_\_\_\_\_\_*  *(parašas)* | | | | *\_\_\_\_\_\_\_\_\_\_\_\_*  *(data)* | |

\_\_\_\_\_\_\_\_\_\_\_\_\_\_\_\_\_\_\_

2014–2020 metų Europos Sąjungos fondų

investicijų veiksmų programos 1 prioriteto

„Mokslinių tyrimų, eksperimentinės plėtros ir inovacijų skatinimas“ priemonės

Nr. 01.2.1-LVPA-K-823 „SmartInvest LT+“

projektų finansavimo sąlygų aprašo Nr. 2

5 priedas

**INFORMACIJA APIE GAUTĄ VALSTYBĖS PAGALBĄ, KITUS FINANSAVIMO ŠALTINIUS IR DUOMENIS, REIKALINGUS PROJEKTO ATITIKČIAI 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS**

**1 prioriteto „Mokslinių tyrimų, eksperimentinės plėtros ir inovacijų skatinimas“ priemonės Nr. 01.2.1-LVPA-K-823 „SmartInvest lt+“ projektų finansavimo sąlygų aprašo Nr. 2 NUOSTATOMS IR PROJEKTŲ ATRANKOS KRITERIJAMS ĮVERTINTI**

**1. Pareiškėjo ir (ar) partnerio (-ių), jei projektas įgyvendinamas su partneriu (-iais) vykdomos veiklos ir projekto veiklos priskiriamos Ekonominės veiklos rūšių klasifikatoriui (EVRK 2 red.), patvirtintam Statistikos departamento** **prie Lietuvos Respublikos Vyriausybės generalinio direktoriaus 2007 m. spalio 31 d. įsakymu Nr. DĮ-226 „Dėl Ekonominės veiklos rūšių klasifikatoriaus patvirtinimo“ (toliau – EVRK 2 red.) (taikoma vertinant projekto atitiktį   
2014–2020 metų Europos Sąjungos fondų investicijų veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ priemonės Nr. 01.2.1-LVPA-K-823 „SmartInvest LT+“ projektų finansavimo sąlygų aprašo Nr. 2 (toliau – Aprašas) 10 punkto nuostatoms).**

|  |  |
| --- | --- |
| 1.1. Pareiškėjo vykdoma (-os) veikla (-os) pagal EVRK 2 red. |  |
| 1.2. Pareiškėjo veikla (-os) pagal EVRK 2 red., kuriai (-ioms) vykdyti bus naudojami projekto rezultatai (jei projekto rezultatai tenka kelioms veikloms, reikia nurodyti rezultatų padalijimą  procentais) |  |
| 1.3. Partnerio vykdoma veikla (-os) pagal EVRK 2 red. *(pildoma, jeigu projektas įgyvendinamas su partneriu)* |  |
| 1.4. Partnerio veikla (-os) pagal EVRK 2 red., kuriai (-ioms) vykdyti bus naudojami projekto rezultatai (jei projekto rezultatai tenka kelioms veikloms, reikia nurodyti rezultatų padalijimą  procentais) *(pildoma, jeigu projektas įgyvendinamas su partneriu)* |  |

**2. Pareiškėjo akcininkai (nurodomi visi įmonės akcininkai, valdantys 10 ir daugiau procentų įmonės akcijų).**

|  |  |  |
| --- | --- | --- |
| Eil. Nr. | Akcininkas | Akcijų dalis (procentais) |
| 2.1. |  |  |
| 2.2. |  |  |

**3. Užsienio investuotojo lemiama įtaka užsienio investuotojo Lietuvos Respublikoje įsteigtam privačiam juridiniam asmeniui (toliau – įmonė) arba užsienio investuotojo (įmonės) įsteigtas filialas Lietuvos Respublikoje (taikoma vertinant projekto atitiktį Aprašo 15 punkto nuostatoms).**

|  |
| --- |
| **Aprašyti padėtį, kaip kontroliuojantis asmuo – užsienio investuotojas – įgyvendina arba gali įgyvendinti savo sprendimus dėl kontroliuojamo ūkio subjekto – įmonės – ūkinės veiklos, organų sprendimų ar personalo sudėties.** |
| *Pateikiamas išsamus aprašymas.* |
| **Nurodyti užsienio investuotojo (įmonės) įsteigto filialo Lietuvos Respublikoje steigimo (registracijos) duomenis.** |
| *Pateikiamo įsteigto filialo registracijos data ir kodas.* |

**4. Gauta (planuojama gauti) valstybės pagalba projektui pagal pareiškėją (arba pagal pareiškėją ir partnerius).**

|  |  |  |  |  |  |  |
| --- | --- | --- | --- | --- | --- | --- |
|  | Planuojama gauti valstybės pagalbos suma (*ne* *iš Lietuvos Respublikos ekonomikos ir inovacijų ministerijos*) | Gautos valstybės pagalbos suma | Valsty-bės pagalbos teikėjas | 2014 m. birželio  17 d. Komisijos reglamento (ES) Nr. 651/2014, kuriuo tam tikrų kategorijų pagalba skelbiama suderinama su vidaus rinka taikant Sutarties 107 ir 108 straipsnius straipsnis, pagal kurį teikiama valstybės pagalba | Informacija apie valstybės pagalbos suteikimą, teikimo pagrindą | Valstybės pagalbos suteikimo data |
| 4.1. Kita valstybės pagalba |  |  |  |  |  |  |
| 4.2. Numatoma gauti *de minimis* pagalba projektui įgyvendinti (nurodyti išlaidas, kurioms numatoma gauti *de minimis* pagalbą) |  |  |  |  |  |  |
| 4.3. Kita įvairių formų valstybės finansinė parama juridiniams asmenims (valstybės suteiktos garantijos, mikrokreditai, garantuotų paskolų palūkanų kompensavimas, kita) |  |  |  |  |  |  |

**5. Projektas priskiriamas Prioritetinių mokslinių tyrimų ir eksperimentinės plėtros ir inovacijų raidos (sumaniosios specializacijos) prioritetų įgyvendinimo programoje, patvirtintoje Lietuvos Respublikos Vyriausybės 2014 m. balandžio 30 d. nutarimu Nr.** **411 „Dėl Prioritetinių mokslinių tyrimų ir eksperimentinės plėtros ir inovacijų raidos (sumaniosios specializacijos) prioritetų įgyvendinimo programos patvirtinimo“, nurodytam prioritetui ir įgyvendinimo tematikai.**

|  |  |  |  |
| --- | --- | --- | --- |
| **MTEPI prioritetas**  *(pasirenkamas vienas variantas)* | | **MTEPI prioriteto įgyvendinimo tematika**  *(pasirenkamas vienas variantas)* | |
| **5.1. Energetika ir tvari aplinka** | □ | 5.1.1. Paskirstytojo ir centralizuoto generavimo, tinklų ir efektyvaus energijos vartojimo sistemos sąveikumo stiprinimas. | □ |
| 5.1.2. Esamų ir naujų galutinių vartotojų poreikių tenkinimas, energijos vartojimo efektyvumo, išmanumo stiprinimas. | □ |
| 5.1.3. Atsinaujinančiųjų biomasės ir saulės energijos išteklių panaudojimo ir atliekų perdirbimo energijai gauti plėtra. | □ |
| **5.2. Sveikatos technologijos ir biotechnologijos** | □ | 5.2.1. Molekulinės technologijos medicinai ir biofarmacijai. | □ |
| 5.2.2. Pažangios taikomosios technologijos asmens ir visuomenės sveikatai. | □ |
| 5.2.3. Pažangi medicinos inžinerija ankstyvai diagnostikai ir gydymui. | □ |
| **5.3. Agroinovacijos ir maisto technologijos** | □ | 5.3.1. Tvarūs agrobiologiniai ištekliai ir saugus maistas. | □ |
| 5.3.2. Beatliekis biožaliavų perdirbimas į vertingus komponentus | □ |
| **5.4. Nauji gamybos procesai, medžiagos ir technologijos** | □ | 5.4.1. Fotoninės ir lazerinės technologijos. | □ |
| 5.4.2. Pažangiosios medžiagos ir konstrukcijos. | □ |
| 5.4.3. Lanksčios produktų kūrimo ir gamybos technologijos. | □ |
| **5.5. Išmanusis, netaršus, susietas transportas** | □ | 5.5.1. Išmaniosios transporto sistemos. | □ |
| 5.5.2. Tarptautinių transporto koridorių valdymo ir transporto rūšių integracijos technologijos (modeliai). | □ |
| **5.6. Informacinės ir ryšių technologijos** | □ | 5.6.1. Dirbtinis intelektas, didieji ir paskirstytieji duomenys. | □ |
| 5.6.2. Daiktų internetas. | □ |
| 5.6.3. Įvairiarūšė analizė, apdorojimas ir diegimas. | □ |
| 5.6.4. Kibernetinis saugumas. | □ |
| 5.6.5. Finansinės technologijos ir blokų grandinės. | □ |
| **5.7. Įtrauki ir kūrybinga visuomenė** | □ | 5.7.1. Modernios ugdymosi technologijos ir procesai. | □ |
| 5.7.2. Dizaino ir audiovizualinių medijų technologijos ir produktai. | □ |
| 5.7.3. Socialinės ir kultūrinės inovacijos visuomenės vystymo produktams ir paslaugoms kurti,  novatoriški verslo modeliai. | □ |
| 5.7.4. Lanksčiosios ir taikomosios procesų valdymo technologijos. | □ |

\_\_\_\_\_\_\_\_\_\_\_\_\_\_\_\_\_\_\_\_\_\_

1. Kriterijai dar nėra patvirtinti 2014–2020 metų Europos Sąjungos fondų investicijų veiksmų programos stebėsenos komiteto, todėl gali keistis. [↑](#footnote-ref-2)
2. Verslo planas atnaujinamas ir Ministerijos interneto svetainėje bus paskelbtas iki kvietimo paskelbimo. [↑](#footnote-ref-3)